tripathysagar/odia_wiki huggingface dataset:
ମହର୍ଷି ବିଦ୍ୟା ମନ୍ଦିର, ରାୟଗଡ଼ା ଓଡ଼ିଶାର ରାୟଗଡ଼ା ଜିଲ୍ଲାର ରାୟଗଡ଼ା ସହରରେ ଥିବା ଏକ ବେସରକାରୀ ଇଁରାଜୀ ମାଧ୍ୟମ ବିଦ୍ୟାଳୟ । ପ୍ରାୟ ୩ ଏକର ବିସ୍ତୃତ ଏହି ବିଦ୍ୟାଳୟରେ ପ୍ରଥମରୁ ଦ୍ୱାଦଶ ପର୍ଯ୍ୟନ୍ତ ପାଠ ପଢ଼ିବାର ବ୍ୟବସ୍ଥା ରହିଛି । ବିଦ୍ୟାଳୟରେ ପଢ଼ିବା ପାଇଁ ଏକ ପ୍ରବେଶ ପରିକ୍ଷାରେ ଉତ୍ତିନ୍ନ ହେବାକୁ ପଡ଼େ । ସଫଳ ଛାତ୍ରଛାତ୍ରୀଙ୍କୁ ବିଦ୍ୟାଳୟରେ ପଢ଼ିବା ପାଇଁ ଅନୁମତି ଦିଆଯାଏ । ଇତିହାସ ମହର୍ଷି ମହେଶ ଯୋଗୀଙ୍କ ପରିକଳ୍ପିତ ଏହି ବିଦ୍ୟାଳୟଟି ତା ୭, ଜାନୁୟାରୀ ୧୯୯୨ ମସିହାରେ ରାୟଗଡାଠାରେ ପ୍ରତିଷ୍ଟିତ । ବିଦ୍ୟାଳୟଟି ମହର୍ଷି ମହେଶ ଯୋଗୀଙ୍କ ମହର୍ଷି ଗ୍ଳୋବାଲ୍‌ ଶିକ୍ଷା ଆନ୍ଦୋଳନର ଅଂଶ ବିଶେଷ ଏବଂ ମହର୍ଷି ଶିକ୍ଷା ସଂସ୍ଥାନଦ୍ୱାରା ପରିଚାଳିତ । ଜାତୀୟ ମୁକ୍ତ ବିଦ୍ୟାଳୟ ଅନୁଷ୍ଠାନର ଏକ କେନ୍ଦ୍ର ଏଠାରେ କାର୍ଯ୍ୟ କରୁଅଛି. ଶିକ୍ଷା ଏହି ବିଦ୍ୟାଳୟରେ ସି.ବି.ଏସ୍.ଇ ପାଠ୍ୟ ଖସଡ଼ା ଅନୁସାରେ ପାଠ ପଢ଼ା ହୁଏ।
ଟର ଏକ ମୁକ୍ତ ଏବଂ ଓପନ-ସୋର୍ସ ସଫ୍ଟୱେର । ନେଟୱାର୍କ ନିରୀକ୍ଷଣ  (ସର୍ଭେଲାନ୍ସ) କିମ୍ବା ଟ୍ରାଫିକ ବିଶ୍ଳେଷଣ କରୁଥିବା କାହାଠାରୁ ବ୍ୟବହାରକାରୀର ଅବସ୍ଥିତି ଓ ବ୍ୟବହାର ଲୁଚାଇବା ପାଇଁ ସାତ ହଜାରରୁ ଅଧିକ ରିଲେ ଥିବା ଏକ ମୁକ୍ତ, ବିଶ୍ୱବ୍ୟାପୀ, ସ୍ୱେଚ୍ଛାସେବୀ ଓଭରଲେ ନେଟୱାର୍କ ଦେଇ ଇଣ୍ଟରନେଟ ଟ୍ରାଫିକକୁ ନିର୍ଦ୍ଦେଶିତ କରି ଅଜ୍ଞାତ ଯୋଗାଯୋଗକୁ ସଚଳ କରିବା ପାଇଁ ଏହାକୁ ବ୍ୟବହାର କରାଯାଇଥାଏ  । ଟର ବ୍ୟବହାର କରିବା ବ୍ୟବହାରକାରୀଙ୍କ ଇଣ୍ଟରନେଟ କାର୍ଯ୍ୟକଳାପକୁ ଖୋଜିବା ପାଇଁ ଅଧିକ କଷ୍ଟକର କରିଥାଏ: ଏହା ମଧ୍ୟରେ  "ୱେବସାଇଟ, ଅନଲାଇନ ପୋଷ୍ଟ, ଇନଷ୍ଟାଣ୍ଟ ମେସେଜ ଏବଂ ଅନ୍ୟାନ୍ୟ ଯୋଗାଯୋଗ ପଦ୍ଧତି"  ଅନ୍ତର୍ଭୁକ୍ତ । ଟରର ମୂଳ ଉଦ୍ଦେଶ୍ୟ ଏହାର ବ୍ୟବହାରକାରୀଙ୍କ ବ୍ୟକ୍ତିଗତ ଗୋପନୀୟତା ତଥା ସେମାନଙ୍କର ଇଣ୍ଟରନେଟ କାର୍ଯ୍ୟକଳାପକୁ ନିରୀକ୍ଷଣ ନକରି ଗୋପନୀୟ ଯୋଗାଯୋଗ କରିବାର ସ୍ୱାଧୀନତା ଏବଂ କ୍ଷମତାକୁ ରକ୍ଷା କରିବା । ଟର ଏକ ଅନଲାଇନ ସେବାକୁ ଟର ମାଧ୍ୟମରେ ଉପଲବ୍ଧ କରାଯାଉଛି ବୋଲି ସ୍ଥିର କରିବାରେ ଅଟକାଏ ନାହିଁ । ଫଳରେ କିଛି ୱେବସାଇଟ ଟର ମାଧ୍ୟମରେ ପ୍ରବେଶକୁ ସୀମିତ କିମ୍ବା ଅସ୍ୱୀକାର କରିଥାନ୍ତି । ଉଦାହରଣ ସ୍ୱରୂପ, ବିଶେଷ ଅନୁମତି ନ ମାଗିବା ପର୍ଯ୍ୟନ୍ତ ଟର ବ୍ୟବହାରକାରୀଙ୍କଦ୍ୱାରା ଲେଖାଗୁଡ଼ିକୁ ସମ୍ପାଦନା କରିବା ପାଇଁ ଉଇକିପିଡ଼ିଆ ଅଟକାଇ ଥାଏ ।
ନବ କିଶୋର ମଲ୍ଲିକ  (୨୮ ଜାନୁଆରୀ ୧୯୨୮ - ୨୧ ଜାନୁଆରୀ ୨୦୦୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ନବ କିଶୋର ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ୩ଥର କାର୍ଯ୍ୟ କରିଛନ୍ତି । ୧୯୫୨, ୧୯୮୦ ଓ ୧୯୮୫ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ବିଞ୍ଝାରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ, ୮ମ, ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ନବ କିଶୋର ମଲ୍ଲିକ ୧୯୨୮ ମସିହାର ଜାନୁଆରୀ ମାସ ୨୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନୀଳମଣି ମଲ୍ଲିକ ଏବଂ ପତ୍ନୀଙ୍କ ନାମ ବସନ୍ତ କିଶୋରୀ ମଲ୍ଲିକ । ନବ କିଶୋରଙ୍କର ଶିକ୍ଷାଗତ ଯୋଗ୍ୟତା ଥିଲା କଳାରେ ସ୍ନାତକ । ରାଜନୈତିକ ଜୀବନ ନବ କିଶୋର ମଲ୍ଲିକ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସ ଓ କଂଗ୍ରେସ  (ଇ)ର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ୩ଥର କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ପରିବାର ଓ ଶିକ୍ଷା ନବ କିଶୋର ମଲ୍ଲିକ ୨୦୦୭ ମସିହାର ଜାନୁଆରୀ ମାସ ୨ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୮ ବର୍ଷ ବୟସ ହୋଇଥିଲା ।
ଛାଞ୍ଚ: ଲାଣ୍ଡଲାଇନ ନମ୍ବର ଭାରତର ସମସ୍ତ ସହରାଞ୍ଚଳ ଓ ଗ୍ରାମାଞ୍ଚଳକୁ   କୋଡ ପ୍ରଦାନ କରାଯାଇଛି । ବୃହତ ସହରମାନଙ୍କ ପାଇଁ ଗୋଟିଏ କୋଡ ରହିଥିବା ବେଳେ ଗ୍ରାମାଞ୍ଚଳରେ ଅନେକ ଗ୍ରାମକୁ ଏକ କୋଡରେ ରଖାଯାଇଥାଏ । 11 , 22 , 33 , 44 , 20 , 40 , 79 , 80 , -2 3 . , 135 , 141 , 161 , 175 , 181 , 240 , 251 , 260 , 261 , 265 , 291 , 294 , 326 , 361 , 364 , 413 , 421 , 422 , 424 , 427 , 431 , 452 , 471 , 474 , 483 , 484 , 487 , 494 , 495 , 497 , 512 , 522 , 532 , 542 , 551 , 562   , 581   , 612 , 641 , 657 , 674 , 712 , 731 , 734 , 744 , 751 , 755 , 761 , 816 , 821 , 824 , 831 , 836 , 861 , 863 , 866 , 877 , 883 , 884 , 870 , 891 , ଭାରତର ପ୍ରଥମ କଲ୍ଲ କାନପୁର ଓ ଲକ୍ଷ୍ନୋ ମଧ୍ୟରେ ହେଇଥିଲା । କୋଡକୁ ଛାଡି ମୋବାଇଲ ନାମବାର ସାଧାରଣତଃ 8 ଡିଜିତର ଥାଏ । ମୋବାଇଲ ନମ୍ବର ମୋବାଇଲ ନମ୍ବର ଭାରତରେ 10 ଡିଜିଟର ଥାଏ । ସେଥିରେ +91 ଭାବରେ ଭାରତୀୟ ଏରିୟା କୋଡ ଲାଗେ । ଟେଲିମାର୍କେଟିଙ୍ଗ ନମ୍ବର ଟେଲିମାର୍କେଟିଙ୍ଗ ପାଇଁ କମପଣିମାନଙ୍କୁ 140 ଥାଇ 10 ଡିଜିଟର ନମ୍ବର ଦିଆଯାଇଥାଏ ।
ନିବେଦିତା ଭଟ୍ଟାଚାର୍ଯ୍ୟ ଜଣେ ଭାରତୀୟ ଅଭିନେତ୍ରୀ ଯିଏକି ଦୂରଦର୍ଶନ ଓ କଥାଚିତ୍ରରେ ଅଭିନୟ କରନ୍ତି । ସେ ଦୂରଦର୍ଶନ ଧାରାବାହିକ ସାତା ଫେରେ, ସାଲୋନି କା ସଫର୍ ଏବଂ କୋଇ ଲଉଟ୍ କେ ଆୟା ହୈ ପାଇଁ ଜଣାଶୁଣା । ସେ ଲକ୍ଷ୍ନୌରେ ଜନ୍ମଗ୍ରହଣ କରିଥିଲେ ।
କାଳିଆ ଭରସା, ୧୯୯୦ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଦେବ‌ବ୍ରତ କର ଏବଂ ନିର୍ଦ୍ଦେଶନା ଦେଇଥିଲେ ସିଦ୍ଧାର୍ଥ । ସଙ୍ଗୀତ ନିର୍ଦ୍ଦେଶକ ଅକ୍ଷୟ ମହାନ୍ତି ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ମିହିର ଦାସ, ବିଜୟ ମହାନ୍ତି, ସ୍ନିଗ୍ଧା ମହାନ୍ତି, ସଙ୍ଗୀତା ଦାସ, ହର ପଟ୍ଟନାୟକ, ଜୟୀରାମ ସାମଲ, କାନ୍ତ ସିଂହ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ମିହିର ଦାସ ବିଜୟ ମହାନ୍ତି ସ୍ନିଗ୍ଧା ମହାନ୍ତି ସଙ୍ଗୀତା ଦାଶ ହର ପଟ୍ଟନାୟକ ଜୟୀରାମ ସାମଲ କାନ୍ତ ସିଂହ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି ।
ଅଟାରୀ  ହିନ୍ଦୀ :    , ଆଉ ମଧ୍ୟ କୁହାଯାଏ, ଅଟାରୀ ଅମୃତସର ସହର ପଞ୍ଜାବ ଭାରତର ଗୋଟେ ଗାଁ ଇଣ୍ଡୋ-ପାକିସ୍ତାନ ସୀମାନ୍ତ ୱାଘାଠାରୁ ୩ କି.ମି ଦୂରରେ ଅବସ୍ଥିତ। ଏହା ଶିଖମାନଙ୍କ ପବିତ୍ର ସହର ଅମୃତସରଠାରୁ ୨୫କି. ମି. ଦକ୍ଷିଣକୁ ଅବସ୍ଥିତ, ଏବଂ ଏହା ଭାରତର ଶେଷ ଷ୍ଟେସନ ଯାହା ଲାହୋର, ପାକିସ୍ତାନକୁ ଭାରତର ରାଜଧାନୀ ଦିଲ୍ଲୀକୁ ରେଳଦ୍ୱାରା ସଂଯୋଗ କରୁଚି . ଅଟାରୀ ଗାଁ ଦଶପ୍ରେମୀ ସର୍ଦ୍ଦାର ଶ୍ୟାମ ସିଂ ଅଟାରୀୱାଲା,ସେ ମହାରାଜା ରଞ୍ଜିତ ସିଂଙ୍କ ସେନା ବାହୀନୀରେ ଥିଲେ ସାଧାରଣ ସମୀକ୍ଷା କିଛି ବର୍ଷ ପରେ,୨୦୦୭ରେ ଭାରତ ପାକିସ୍ତାନ ମଧ୍ୟରେଶାନ୍ତି ପ୍ରତିଷ୍ଠା ପାଇଁ ବାଣିଜ୍ୟ ପାଇଁ ଧାର୍ଯ୍ୟ ନିୟମ ହୋଇଥିଲା,ବାର୍ଷିକ ବାଣିଜ୍ୟ କାରବାର ପାଇଁ ସ୍ଥଳପଥେ ୨୦୦୭ଠାରୁ ୬୫ ବିଲିୟନ ୨୦୧୦-୧୧ ୧୫ ବିଲିୟନରେ ପହଂଚି ଥିଲା।.  ପରେ ଅପ୍ରେଲ୧୩ ,୨୦୧୨ରେ ସ୍ଥଳ ବାଣିଜ୍ୟ ପାଇଁ ୫୦୦ ଟ୍ରକ ସବୁଦିନ ଯିବା ଆସିବା ପାଇଁ ଅଟାରୀରେ ସୀମାନ୍ତ ଖୋଲିଥିଲା। ଏହା ଜାତୀୟ ରାଜପଥ ୧ର ଆରମ୍ଭ ପଇଣ୍ଟ, ଏହା ଐତିହାସିକ ଗ୍ରାଣ୍ଡ ଟ୍ରଙ୍କ ରୋଡ଼ ର ଗୋଟେ ଅଂଶ ଏବଂ ଏହା 1, ସବୁଠୁ ଲମ୍ବା ରୁଟ ଏସିଆ ହାଇୱ ନେଟୱାର୍କ ।ସମଝୋତା ଏକ୍ସପ୍ରେସ ,ଟ୍ରେନ ସେବା ଅନ୍ତର୍ଜାତୀୟ ସୀମାନ୍ତ ପାର କରିବା ପାଇଁ ବ୍ୟବହାର ହୁଏ, ଟ୍ରେନ କେବଳଅଟାରୀ ରେଲୱେ ଷ୍ଟେସନ ଠୁ ୱାଘାପର୍ଯ୍ୟନ୍ତ ଯିବା ଆସିବା କରେ,ପାକିସ୍ତାନଠାରୁ ୩ କି.ମି.। ପ୍ରଶାସନିକ ଅନୁସାରେ ଅଟାରୀ ପାଞ୍ଚୋଟି ସବ -ତହସିଲ ମଧ୍ୟରୁ ଗୋଟେ ଏବଂ ବ୍ଲକ ଅମୃତସର ସହର . ଏହା ନଅଟି ବିଧାନ ସଭା ମଣ୍ଡଳୀରୁ ଗୋଟେ (ଆଇନ ପ୍ରଣୟନ ପାଇଁ ଭରପ୍ରାପ୍ତ ବିଧାନ ସଭା) ତା ସହ ଅମୃତସର ଲୋକ ସଭାର ନିର୍ବାଚନ ମଣ୍ଡଳୀ । 9.ସବ-ତହସିଲ ବିଲ୍ଡିଂଙ୍ଗ ଅଟାରୀ 10.ଅଟାରୀ ବ୍ଲକ ବିଲ୍ଡିଂଙ୍ଗ, ବସ ଷ୍ଟାଣ୍ଡ ଅଟାରୀ, ବ୍ରାଞ୍ଚ , ବ୍ୟାଙ୍କ ଷ୍ଟେଟ ବ୍ୟାଙ୍କ ଅଫ୍ ଇଣ୍ଡିଆ, ଭିରକ ଗ୍ରୀନ ଫାର୍ମ ବସ ଷ୍ଟାଣ୍ଡ ଅଟାରୀ ଏବଂ .  ବାଳକ   (ବାଳିକା). ଯାତ୍ରା - - ଯାହା ସିଙ୍ଘାପୁର, ଚାଇନା, ଭିଏତନାମା, କାମ୍ବୋଡିଆ, ଭାରତ, ବାଂଲାଦେଶ, ମିଆଁମାରେ, ଥାଇଲାଣ୍ଡ ଏବଂ କୋରିଆକୁ ୟୁରୋପପର୍ଯ୍ୟନ୍ତ ସ୍ଥଳପଥେ ଟ୍ରେନଦ୍ୱାରା ଯିବା ଆସିବା କରିବା ପାଇଁ ସୁବିଧା ଅଛି । - ରେଲୱେ ଭାରତର ଦକ୍ଷିଣ ପଟେ ପ୍ରମୁଖ ସ୍ଥାନମାନଙ୍କରେ ରେଳ ଚଳାଚଳ ପାଇଁ ଇଛା ରହିଛି,ଏହା ୟୁନାନଯାହାଚାଇନା ଏବଂ ଥାଇଲାଣ୍ଡ ସହିତ ୟୁରୋପ ଭାୟା ତୁର୍କୀ ଏବଂ ଭାରତର ବିଭିନ୍ନ ସ୍ଥାନଭଦେଇ ଯାଉଛି। ରୁଟ ଭାରତ ମଧ୍ୟ ଦେଇତାମୁ ଏବଂ ମୋରେହ ଯାହା ମଣିପୁର ସୀମାନ୍ତ ମିଆଁମାର, ତା ପରେ ବାଂଲାଦେଶ ସୀମାନ୍ତ ମହିସାନ ଏବଂ ସହବଜାପୁର ମଧ୍ୟ ଦେଇ ଯାଏ ଏବଂ ଫୁଣିଥରେ ଭାରତ ମଧ୍ୟକୁ ବାଂଲାଦେଶ ଦେଇ ଗେଦେ ରେ ପ୍ରବେଶ କରେ।ପଶ୍ଚିମ ପଟେ ,ପାକିସ୍ତାନ ଯିବା ପାଇଁ ଅଟାରୀ ମଧ୍ୟ ଦେଇଯାଏ ।ସେମାନେ 315  (196 )କମ ବାଟ ପଡେ ମିଆଁମାର- ଇଣ୍ଡିଆ ସେକ୍ଟର ରୁଟ ମଧ୍ୟରେ; ଏହା , 180  (110 ), ଭାରତ , ଜିରିବାମ ମଣିପୁର ଏବଂ ତାମୁ ମିଆଁମାର ମଧରେ । ରେଳ ଲାଇନ ଜିରିବାମ ଓ ଇମ୍ଫାଲ ରେଳ ଚଳାଚଳ ପାଇଁ ମଞ୍ଜୁରୀ ପ୍ରାପ୍ତି ଭାରତୀୟ ରେଲୱ ତରଫରୁ, କିନ୍ତୁ ୨୦୧୬ରେ ଅସମ୍ଭବ କାର୍ଯ୍ୟ 97  (60 ) ସିଧା ରାସ୍ତା ଜିରିବାମ ଏବଂ ଟୁପୁଲ ମଧରେ ତିଆରି ହୋଇଥିଲା ।
ସବୁ କ୍ଷେତ୍ରରେ ରହିଥାନ୍ତି ଜଣେ ଜଣେ କ୍ଷେତ୍ରପାଳ । ଶାସ୍ତ୍ର ଅନୁଯାୟୀ ଶୈବ କ୍ଷେତ୍ରରେ ବିଷ୍ଣୁ କ୍ଷେତ୍ରପାଳ ରହିଥାନ୍ତି ଓ ବିଷ୍ଣୁ କ୍ଷେତ୍ରରେ ଶିବ କ୍ଷେତ୍ରପାଳ ଭାବେ ରହନ୍ତି । ସହର ଗ୍ରାମରେ ଅପଦେବତାଙ୍କ କବଳରୁ ରକ୍ଷା କରିବା ପାଇଁ ସହରର ଐଶାନ୍ୟ କୋଣରେ କ୍ଷେତ୍ରପାଳ ମୂର୍ତ୍ତି ସ୍ଥାପିତ ହେବା ବିଧି। ତାଙ୍କ ମୁଖ ପଶ୍ଚିମ ଦିଗକୁ ହେବା ଉତ୍ତମ, ଦକ୍ଷିଣ ଦିଗକୁ ହେବା ମଧ୍ୟମ । ଶ୍ରୀକ୍ଷେତ୍ରର କ୍ଷେତ୍ରପାଳ ଶ୍ରୀକ୍ଷେତ୍ର ବିଷ୍ଣୁ କ୍ଷେତ୍ର ଭାବେ ବିଦିତ । ଏଠାରେ କ୍ଷେତ୍ରପାଳ ହେଉଛନ୍ତି ଭୈରବ ବା ଶିବ । ତାଙ୍କ ନାମ ହେଉଛି  'କାମ'  ବା  'ସୁନ୍ଦର'  । ଅଧିକାଂଶ ସମୟରେ କ୍ଷେତ୍ରପାଳକଙ୍କ ମନ୍ଦିର ଦୁଆର ବନ୍ଦ ହୋଇ ରହିଥାଏ । ସିଂହଦ୍ୱାରରେ ପ୍ରବେଶ କରି ବାଇଶି ପାହାଚ ଅତିକ୍ରମ କରିବା ପରେ ଭିତର ବେଢ଼ାକୁ ପ୍ରବେଶ କରିବେ । ସେଠାରୁ ବାମପଟେ ଅଚିନ୍ତା ପାହୁଣ୍ଡ (ରୋଷଘର ରାସ୍ତା) ଅତିକ୍ରମ କରି ମୁକ୍ତିମଣ୍ଡପ ପାଖକୁ ଯିବାକୁ ପଡ଼ିବ  । ମୁକ୍ତିମଣ୍ଡପ ପଛପଟେ କୁରୁମ ବେଢ଼ାକୁ ଲାଗି ଦକ୍ଷିଣକୁ ମୁହଁ କରି ରହିଛନ୍ତି ଏହି କ୍ଷେତ୍ରପାଳ କାମ । କାମ ଅର୍ଥ କନ୍ଦର୍ପ ବା ସୁନ୍ଦର । ଶ୍ରୀକ୍ଷେତ୍ରର କ୍ଷେତ୍ରପାଳ ହେଉଛନ୍ତି ଅତ୍ୟନ୍ତ ସୁନ୍ଦର । ଇତିହାସକାରଙ୍କ ମତାମତ ଟି.ଏ. ଗୋପୀନାଥ ରାଓ - ତାଙ୍କ ଲିଖିତ ବହି  'ଏଲିମେଣ୍ଟ ଅଫ୍ ହିନ୍ଦୁ ଆଇକନୋଗ୍ରାଫି' ରେ କ୍ଷେତ୍ରପାଳଙ୍କ ସମ୍ପର୍କରେ ବିଶେଷ ବର୍ଣ୍ଣନା ରହିଛି । କେଉଁ କ୍ଷେତ୍ରରେ କିଏ କ୍ଷେତ୍ରପାଳ ରହିଛନ୍ତି, କ୍ଷେତ୍ରପାଳଙ୍କ ଆକୃତି, ବର୍ଣ୍ଣ ଓ ଗଢ଼ଣ ସମ୍ପର୍କରେ ସେ ସବିଶେଷ ଜଣାଇଛନ୍ତି । ଶ୍ରୀକ୍ଷେତ୍ରର କ୍ଷେତ୍ରପାଳଙ୍କ ସମ୍ପର୍କରେ ମଧ୍ୟ ସେ ବେଶ ବର୍ଣ୍ଣନା କରିଛନ୍ତି । ତାଙ୍କ ମତରେ ଶ୍ରୀକ୍ଷେତ୍ର ଯେମିତି ସୁନ୍ଦର ଓ କ୍ଷେତ୍ରପାଳ ଆକର୍ଷଣୀୟ, ଏହାର କ୍ଷେତ୍ରପାଳ କାମ ମଧ୍ୟ ସେମିତି ସୁନ୍ଦର ଓ ଆକର୍ଷଣୀୟ । ସିଦ୍ଧେଶ୍ୱର ମହାପାତ୍ର - କ୍ଷେତ୍ରର କ୍ଷେତ୍ରପାଳ ଯଦି ଅନ୍ଧାରରେ ରହିବେ, ତେବେ କ୍ଷେତ୍ରର ବୌଦ୍ଧିକ ବିକାଶ ହେବ ନାହିଁ । ତାଙ୍କ ମତରେ ଶ୍ରୀକ୍ଷେତ୍ରର କ୍ଷେତ୍ରପାଳଙ୍କର ଏକ ସୁନ୍ଦର ସ୍ତୁତି ରହିଛି: ଅର୍ଥାତ ହେ କ୍ଷେତ୍ରପାଳ, ତୁମେ ଭୟଙ୍କର, କୁରଲୋଚନ । ତୁମ ହସ୍ତରେ ତ୍ରିଶୂଳ ଓ ପାନପତ୍ର । ତୁମେ ଉଗ୍ର, ଭୈରବ, ପାପନାଶକାରୀ । ତୁମେ କ୍ଷେତ୍ର ରକ୍ଷକ, କ୍ଷେତ୍ର ଦର୍ଶନରେ ମୋତେ ସହାୟ ହୁଅ । ଅବସ୍ଥାନ ବିଧି ସହର ଗ୍ରାମରେ ଅପଦେବତାଙ୍କ କବଳରୁ ରକ୍ଷା କରିବା ପାଇଁ ସହରର ଐଶାନ୍ୟ କୋଣରେ କ୍ଷେତ୍ରପାଳ ମୂର୍ତ୍ତି ସ୍ଥାପିତ ହେବା ବିଧି। ତାଙ୍କ ମୁଖ ପଶ୍ଚିମ ଦିଗକୁ ହେବା ଉତ୍ତମ, ଦକ୍ଷିଣ ଦିଗକୁ ହେବା ମଧ୍ୟମ । ଶ୍ରୀମନ୍ଦିରରେ କ୍ଷେତ୍ରପାଳ ଦକ୍ଷିଣ ଦିଗକୁ ମୁହଁ କରିଛନ୍ତି । କ୍ଷେତ୍ରପାଳ ସାତ୍ତ୍ୱିକ ମୂର୍ତ୍ତି  (ସୌମ୍ୟ ବଦନ), ରାଜସିକ ଓ ତାମସିକ ମୂର୍ତ୍ତି  (ଉଗ୍ରବଦନ) ଏହିଭଳି ତିନପ୍ରକାର ରୂପରେ କଳ୍ପିତ  । ସେ ଦ୍ୱିବାହୁ, ଚତୁର୍ବାହୁ, ଷଡ଼ବାହୁ, ଅଷ୍ଟବାହୁବିଶିଷ୍ଟ ହେଇପାରନ୍ତି ।
ସର୍ଦାର ହରି ସିଂ  (୧୭୯୧-୧୮୩୭), ମହାରାଜା ରଣଜିତ୍ ସିଂଙ୍କ ସେନାଧକ୍ଷ ଥିଲେ ଯିଏ ମୁସଲମାନମାନଙ୍କ ସହ ବହୁ ଯୁଦ୍ଧର ନେତୃତ୍ୱ ନେଇଥିଲେ  । ସିଖର ସେନାଙ୍କ ସବୁଠାରୁ ବଡ଼ ଜର୍ଣ୍ଣାଲ ହରି ସିଂ ନଲବା କାଶ୍ମୀର ଉପରେ ବିଜୟ ପ୍ରାପ୍ତ କରି ନିଜ ଶକ୍ତି ବନେଇଥିଲେ ।ଖାଲି ଏହା ନୁହେଁ, କାବୁଲ ଉପରେ ମଧ୍ୟ ସେନା ଚଢ଼ାଇ ଜିତ୍ ହାସିଲ କଲେ । ଖୋବର ଦରାରୁ ହେଉଥିବା ଅଫଗାନ ଆକ୍ରମଣରୁ ଦେଶକୁ ମୁକ୍ତ କରିଥିଲେ । 1831 ଖ୍ରୀଷ୍ଟାବ୍ଦରେ  "ଜମରୋଦ" ର ଯୁଦ୍ଧରେ ଲଢ଼ିବା ଅବସ୍ଥାରେ ହତ୍ୟା କରାଗଲା । ନୋସେରା ଯୁଦ୍ଧରେ ସ. ହରି ସିଂ ନଲବା; ମହାରାଜା ରଣଜିତ୍ ସିଂଙ୍କ ସେନା ଙ୍କର କୁଶଳ ନେତୃତ୍ୱ କରିଥିଲେ । ରଣନୀତି ଏବଂ ରଣକୌଶଳ ଦୃଷ୍ଟିରେ ହରି ସିଂ ନଲବାଙ୍କ ତୁଳନା ଭାରତର ଶ୍ରେଷ୍ଠ ସେନାନାୟକଙ୍କ ସହିତ କରାଯାଇ ପାରେ । ଜୀବନ ହର ସିଂ ନାଲୱା ଅପପାଲ ଗୋଟ୍ରାର ଏକ ଜାଟ ଶିଖ ପରିବାରରେ ଜନ୍ମଗ୍ରହଣ କରିଥିଲେ। ଲଢେଇ ପେଶାବର ପ୍ରଶାସକ ମିତ୍ର ମହମ୍ମଦ ମହାରାଜା ରଣଜିତ୍ ସିଂଙ୍କୁ ନଜର ଦେବା କୁବୁଲ କରିଥିଲେ ।
ଛାଞ୍ଚ: ୱୋରଲି ଦୁର୍ଗ ଭାରତୀୟ ରାଜ୍ୟ ମହାରାଷ୍ଟ୍ରର ରାଜଧାନୀ ମୁମ୍ବାଇ ସହର ଉପକଣ୍ଠରେ ଥିବା ୱୋରଲିଠାରେ ଥିବା ଏକ ପ୍ରାଚୀନ ଦୁର୍ଗ । ଏହି ଦୁର୍ଗକୁ ପଟୁଗୀଜମାନେ ନିର୍ମାଣ କରିଥିଲେ ବୋଲି ଭୁଲ ଧାରଣା ଏକ ସମୟରେ ଥିଲା । କିନ୍ତୁ ଏହାକୁ ବ୍ରିଟିଶମାନେ 1675 ମସିହାରେ ନିର୍ମାଣ କରିଥିଲେ । ୱୋରଲିଠାରେ ଥିବା ପାହାଡ ଉପରେ ଏହି ଦୁର୍ଗକୁ ଶତ୍ରୁ ମାନଙ୍କ ଜଳଜହାଜ ଓ ଜଳ ଦସ୍ୟୁଙ୍କ ଉପରେ ନଜର ରଖିବାକୁ ନିର୍ମିତ ହେଇଥିଲା ।
ରାମଚନ୍ଦ୍ର ପଣ୍ଡା  (ଜନ୍ମ: ୧୬ ଜୁନ ୧୯୪୯) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଛତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ ପରିବାର ଓ ଶିକ୍ଷା ରାମଚନ୍ଦ୍ର ପଣ୍ଡା ୧୯୪୯ ମସିହାର ଜୁନ ୧୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗୋବିନ୍ଦ ପଣ୍ଡା ଓ ପତ୍ନୀଙ୍କ ନାମ ସୁଷମା ପଣ୍ଡା । ରାଜନୈତିକ ଜୀବନ ରାମଚନ୍ଦ୍ର ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ପୂର୍ବରୁ ସେ ଭାରତୀୟ ଜନତା ପାର୍ଟିର କାର୍ଯ୍ୟ କରୁଥିଲେ ଏବଂ ୨୦୧୭ ମସିହାରେ ବିଜେଡିରେ ଯୋଗ ଦେଇଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଚନ୍ତି । ରାମଚନ୍ଦ୍ର ନବୀନ ପଟ୍ଟନାୟକଙ୍କ ପ୍ରଥମ ମନ୍ତ୍ରୀମଣ୍ଡଳରେ ଉପ-ବାଚସ୍ପତି ଭାବରେ କାର୍ଯ୍ୟ କରିଥିଲେ ।
ବୁଢା ସୁବ୍ବା ମନ୍ଦିର  ନେପାଳୀ:           ନେପାଳର ପୂର୍ବାଞ୍ଚଳ ଥିବା ଧରଣର ବିଜୟପୁରରେ ଥିବା ଏକ ବିଖ୍ୟାତ ଧାର୍ମିକ ପବିତ୍ର ସ୍ଥାନ । ଦନ୍ତକାଳୀ ମନ୍ଦିରର ପୂର୍ବ ଦିଗରେ ସେଉତି ନଦୀ ତୀରରେ ଏହା ଅବସ୍ଥିତ । ଏହି ମନ୍ଦିର ଧାର୍ମିକ ଲୋକଙ୍କର ଏକ ମହତ୍ୱପୂର୍ଣ୍ଣ ସ୍ଥାନ । ଏଠାରେ ଅଗ୍ରଭାଗ ବିହୀନ ବାଉଁଶ ଗଛ ଦେଖିବାକୁ ମିଳେ । ଶନିବାର ଦିନ ଏଠାରେ ବହୁତ ଭିଡ଼ ହୁଏ ଓ ଭକ୍ତମାନେ ଗଞ୍ଜା ତଥା ଘୁଷୁରି ବଳି ଦିଅନ୍ତି । ଏହି ମନ୍ଦିରକୁ ୧୯୫୮-୫୯ ମସିହାଠାରୁ ନିୟମିତ ଭାବରେ ଓ ଭଲ ଭାବରେ ସାଉତି ରଖିଛନ୍ତି । ଐତିହାସିକ ଇମନ ଜିନ ସେମଯୋଙ୍ଗ   ଅନୁସାରେ ରାଜା ବିଜୟନାରାୟଣଙ୍କ ରାଜତ୍ୱ ସମୟରେ ଓ ତା 'ପରଠାରୁ ଲୁମ୍ବୁବାନ     ରାଜ୍ୟର ରାଜଧାନୀ ବିଜୟପୁର ଥିଲା । ସ୍ଥାନ ଦେଶର ରାଜଧାନୀଠାରୁ ୨୨୦ କିମି ଦୂରରେ ଧାରଣଠାରେ   ବୁଢ଼ା ସୁବ୍ବା ମନ୍ଦିର ଅବସ୍ଥିତ । ଦକ୍ଷିଣକାଳୀ ମନ୍ଦିରର ପୂର୍ବ ଦିଗରେ ଅଳ୍ପ ଦୂରରେ ଏହି ଦନ୍ତକାଳୀ   ମନ୍ଦିର ଅବସ୍ଥିତ । ଲୋକକଥା ଲୋକ କଥା ଅନୁସାରେ ଶିକାରୀ ବୁଢା ସୁବା ତା ଭଉଣୀ ସହିତ ବାଉଁଶ ଆଗରେ ବସିଥିବା କାଉ ଶିକାର କରୁଥିଲା । ଲକ୍ଷ ଭ୍ରଷ୍ଟ ହେଲେ ବାଉଶ ଅଗ ଭାଂଗିଯାଉଥିଲା । ସେଠି ଆଉ ବାଉଁଶ କଅଁଳୁ ନଥିଲା । ଏହା ପରେ ସେ ଶିକାର ଛାଡ଼ି ଭଗବାନଙ୍କ ଧ୍ୟାନରେ ମଗ୍ନ ରହିଲା । ସେହି ସ୍ଥାନରେ ପରବର୍ତ୍ତୀ ସମୟରେ ମନ୍ଦିର ତିଆରି ହୋଇଥିଲା । ଧ୍ୟାନ କରୁଥିବା ସ୍ଥାନରେ ଗୋଟିଏ ମାଟି ଗଦା ଏବେବି ଅଛି ଓ ବାଉଁଶ ଅଗ ଏବେ ମଧ୍ୟ ଆଉ ବୃଦ୍ଧି ହେଉନାହିଁ । ଭଗବାନ ଶିବ/ ପାର୍ବତୀ ଅନ୍ୟ ଏକ ଲୋକକଥା ଅନୁସାରେ ହର ପାର୍ବତୀ ଛଦ୍ମ ବେଶରେ ଶିକାର କରୁ କରୁ ବିଜୟପୁରରେ ପହଞ୍ଚିଥିଲେ । ସେଠାରେ ସେମାନେ ଧ୍ୟାନ ମଗ୍ନ ହୋଇଥିବା ବେଳେ କଳି ଯୁଗ ଆଗମନ ହେଉଥିବା ଅନୁଭବ ହେବାରୁ ଉଭେଇ ଗଲେ । ଏହି ଘଟଣାକୁ ୟାକଠୁଙ୍ଗ ଭାଷାରେ ବୁଢା ସୁବ୍ବା କୁହାଯାଏ । ତାଙ୍କ ଧନୁରୁ ବାଉଁଶ ଗଛ ଉଠିଲା ଯାହାର ଅଗ ନଥିଲା । ଏକଲବ୍ୟ ଅନ୍ୟ ଏକ ଲୋକକଥା ଅନୁସାରେ ଏଠାରେ ଏକଲବ୍ୟ ସ୍ୱୟଂ ଧନୁର୍ବିଦ୍ୟା ଶିକ୍ଷା କରୁଥିଲେ । ସେ ନିଜେ ବୁଢା ସୁବ୍ବା ଥିଲେ । ବାଉଁଶ ଲେଖା ଓ ସୂତା ବନ୍ଧା ଆଗେ ସେଠାରେ ଥିବା ବାଉଁଶରେ ଲୋକମାନେ ପ୍ରେମ ସାର୍ଥକ ହେବା ପାଇଁ ନାମ ଲେଖୁଥିଲେ ଯାହା ପରେ ମନା କରାଯାଇଥିଲା, ଯେହେତୁ ଗଛ ଆଉ ବଢିଲାନି । ଏହା ବଦଳରେ ସେମାନେ ଗଛରେ ସୂତା ଗୁଡ଼େଇ ମାନସିକ କରିବାକୁ ଆରମ୍ଭ କରିଥିଲେ । ଅନୁବାଦ: ବାଉଁଶ ଗଛରେ ଲେଖିବା ପାଇଁ ବୁଢା ସୁବା
ମହମ୍ମଦ ମହସିନଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆଚଳଚ୍ଚିତ୍ର ଲକ୍ଷ୍ମୀ ପ୍ରତିମା ୨୦୦୭ ମସିହାରେ ମୁକ୍ତିଲାଭ କରିଥିଲା । ସରୋଜ ନନ୍ଦ ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶକ ଥିଲେ । ଚଳଚ୍ଚିତ୍ରଟି ବହୁ ବିଭାଗରେ ରାଜ୍ୟ ଚଳଚ୍ଚିତ୍ର ପୁରସ୍କାର ଲାଭ କରିଥିଲା ।
ଗ୍ରେଗୋରୀ ପାଞ୍ଜି ଅନୁସାରେ ୧୩ ଜୁନ ବର୍ଷର ୧୬୪ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୧୬୫ତମ  । ବର୍ଷ ଶେଷ ହେବା ପାଇଁ ଆଉ ୨୦୧ ଦିନ ବାକି ଅଛି ।
ଗ୍ରେଗୋରୀ ପାଞ୍ଜି ଅନୁସାରେ ୨ ଅକ୍ଟୋବର ବର୍ଷର ୨୭୫ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୭୬ତମ  । ବର୍ଷ ଶେଷ ହେବା ପାଇଁ ଆଉ ୯୦ ଦିନ ବାକି ଅଛି । ଘଟଣାବଳୀ ୧୯୯୨  ଗଜପତି, ମାଲକାନଗିରି, ରାୟଗଡ଼ା ଓ ନବରଙ୍ଗପୁର ଜିଲ୍ଲା ପ୍ରତିଷ୍ଠା ହେଲା ।
ଭାରତୀୟ ପୂଜାବିଧିରେ ମଥାରେ ଅଙ୍କିତ ହେଉଥିବା ଏକ ଚିହ୍ନ ଶାସ୍ତ୍ର ମତରେ ଦ୍ୱୀଜ  (ବ୍ରାହ୍ମଣ, କ୍ଷତ୍ରିୟ ଓ ବୈଶ୍ୟ) ତିଳକ ନଲଗାଇଲେ ତାଙ୍କୁ ଚଣ୍ଡାଳ ବୋଲାଯାଏ ତିଳକ ସର୍ବଦା କପାଳର ଦୁଇ ଭ୍ରୁଲତା ମଝି ସ୍ଥାନ ଆଜ୍ଞା ଚକ୍ର ଉପରେ ଅଂକନ କରାଯାଏ ଏହାକୁ ଚେତନାକେନ୍ଦ୍ର ଭାବେ ଅଭିହିତ କରାଯାଇଛି ହିନ୍ଦୁ ଧର୍ମରେ ତିଳକ   :     ସାଧାରଣତଃ କପାଳରେ ଧାରଣ କରନ୍ତି, ବେଳେବେଳେ ଶରୀରର ଅନ୍ୟ ଅଙ୍ଗରେ ଯଥା ଛାତି, ହସ୍ତ ଇତ୍ୟାଦି ସ୍ୱତନ୍ତ୍ର ଧାର୍ମିକ କାର୍ଯ୍ୟ ଅବସରରେ ଏହାକୁ ପାରମ୍ପରିକ ଆଭୁଷଣ ସହ ଧାରଣ କରାଯାଏ ବ୍ରାହ୍ମଣମାନେ ଏହାକୁ ଦୈନିକ ଧାରଣ କରନ୍ତି ଦକ୍ଷିଣ ଏସୀୟ ପରମ୍ପରା ଭାବେ ଏହି ସିନ୍ଦୁର ଓ ଚନ୍ଦନ ମିଶ୍ରଣ ଯୁକ୍ତ ସୁଗନ୍ଧି ଦ୍ରବଣକୁ ବିଜୟ ଉତ୍ସବରେ ପହଞ୍ଛିବା କ୍ଷଣି ବିଜୟୀଙ୍କ ମଥାରେ ଲଗାଯାଇ ସ୍ୱାଗତ କରାଯାଏ ବ୍ୟାଖ୍ୟା ବୈଷ୍ଣବ ଧର୍ମାବଲମ୍ବୀ ଏହାକୁ ନାସା ଅଗ୍ରରୁ ମସ୍ତକ କେଶ ଆରମ୍ଭ ପର୍ଯ୍ୟନ୍ତ କପାଳରେ ଲମ୍ବ ଭାବେ ଅଙ୍କନ କରନ୍ତି ଏହାକୁ ଉର୍ଦ୍ଧ୍ୱ ପୁଣ୍ଡ୍ର କୁହନ୍ତି ମଝିରେ ଏକ ଦ୍ୱାର ଏହା ଛେଦିତ ହୋଇଥାଏ ଦେଉଳମାନଙ୍କରେ ଦୁଇ ପ୍ରକାର ଚିହ୍ନ ଦେଖିବାକୁ ମିଳେ ଏହି ତିଳକ ପାରମ୍ପରିକ ଭାବେ ଚନ୍ଦନ ଗୁଣ୍ଡରୁ ପ୍ରସ୍ତୁତ ଦ୍ରବଣରେ ତିଆରି ହୋଇଥାଏ ଆଉ ଏକ ପ୍ରମୁଖ ତିଳକ ଶୈବମାନେ ଧାରଣ କରନ୍ତି ଏହାକୁ ରୁଦ୍ର ତିଳକ ବା ତ୍ରୀପୁଣ୍ଡ୍ର କୁହନ୍ତି ଏହାର ତିନୋଟି ଭୂମି ସମାନ୍ତର ରେଖା ଏବଂ ଏକ ଲମ୍ବ ରେଖା ଏବଂ କେନ୍ଦ୍ରରେ ଏକ ଗୋଲେଇ/ ବୃତ୍ତ ଥାଏ ଏହା ଚିତାଗ୍ନିର ପାଉଂଶରୁ ତିଆରି ହୋଇଥାଏ ଏହି ପ୍ରକାର ତିଳକର ଅତି ପ୍ରାଚୀନତା ଅଛି ବିଶ୍ୱର ଅନ୍ୟ ସ୍ଥାନରେ ଧାରଣ କରାଯାଉଥିବା ତିଳକ ସହ ଏହାର ସାମଞ୍ଜସା ଦେଖିବାକୁ ମିଳେ ଶାକ୍ତମାନେ ରକ୍ତ ହଳଦୀ ଓ ସିନ୍ଦୁରରେ ମିଶ୍ରିତ ଏକ ଲାଲ କୁଙ୍କୁମ କପାଳରେ ଧାରଣ କରନ୍ତି ବିନ୍ଦି ଓ ତିଳକ ସହ ସମ୍ପର୍କ ତିଳକ, ବିନ୍ଦି ସହ ଅନେକ ମାତ୍ରାରେ ସାମଞ୍ଜସ୍ୟ ଅଛି କିନ୍ତୁ ଦୁଇଟା ଯାକ ଏକା ପ୍ରକାରର ନୁହେଁ କିଛି ବିଶ୍ୱାସ ଆଧାରରେ ଏମାନଙ୍କ ମଧ୍ୟରେ ପାର୍ଥକ୍ୟ: ଏକ ତିଳକ ଏକ ଓଦାଳିଆ ଆମିଶ୍ରଣ ବା ଶୁଖିଲା ଗୁଣ୍ଡ ଏବଂ ବିନ୍ଦି ଏକ ଅଳଙ୍କାର ବା ଓଦାଳିଆ ମିଶ୍ରଣରେ ତିଆରି ଏକ ତିଳକ ଧାର୍ମିକ କାର୍ଯ୍ୟ, କୌଣସି ବ୍ୟକ୍ତିଙ୍କୁ ସମ୍ମାନ, ସ୍ୱାଗତ, ବିଜୟ ଉତ୍ସବ ଆଦିରେ ଲଗାଯାଏ ବିନ୍ଦି ବିବାହ ଆଦିରେ ସଜବାଜ ଅର୍ଥରେ ଲଗାଯାଏ ଏକ ତିଳକ ଶରୀରର ୧୨ଟି ସ୍ଥାନ (ମୁଣ୍ଡ, କପାଳ, ଗଳା, ବାହୁ,ଛାତି, ପାକସ୍ଥଳି, କବନ୍ଧ ଉଭୟ ପାର୍ଶ୍ୱ ଏବଂ କାନ୍ଧ )ରେ ଲଗାଯାଇ ପାରେ ବିନ୍ଦି କେବଳ ଆଖି ଦୁଇଟି ମଝିରେ ଲଗାଯାଏ ସାଧାରଣତଃ ବିନ୍ଦି ମହିଳାମାନେ ଲଗାଇଥାଆନ୍ତି ଏବଂ ତିଳକ ଉଭୟ ମହିଳା ଓ ପୁରୁଷ ଲଗାଇଥାନ୍ତି ଶବ୍ଦ ପ୍ରକାରୀକରଣ ଟିକିଲି, ଟିକା,ଶୀଥର ହାର ହିନ୍ଦୀରେ ତିଲକ, ସଂସ୍କୃତ:   ; : [   ]  ନେପାଳ ଓ ବିହାରରେ ଟିକା /         , ଅବିର ଓ ଚାଉଳରୁ ତିଆରି ଏକ ମିଶ୍ରଣ ଟିକା ସାଧାରଣତଃ ଲାଲ ରଙ୍ଗର ବୃଦ୍ଧ ଆଙ୍ଗୁଠିରେ ଏକ ଥରରେ ତଳୁ ଉପର ଆଡ଼କୁ କପାଳରେ ଲଗାଯାଏ ଫଟୋ ସମୂହ ଅଧିକ ଦେଖନ୍ତୁ ବିନ୍ଦୁ ତିଳକ  (ବୈଷ୍ଣବ) ଚନ୍ଦନ ବିଭୂତି ଆଧାର ,  (1997). 978-81-208-1467-7. { }:    , .  (1981). :  . , .  (1984). 978-0-88920-158-3. { }:    ,  (1999).  "                     "    . 28 2016. { }:
ତାରୀନ ଜାହାଁ  (ଜନ୍ମ: ୨୬ ଜୁଲାଇ ୧୯୭୬) ଜଣେ ବାଂଲାଦେଶୀ ଅଭିନେତ୍ରୀ, ମଡେଲ ଏବଂ ଗାୟକ  । ସେ ମୁଖ୍ୟତଃ ବଙ୍ଗଳାଦେଶୀ ଦୂରଦର୍ଶନର ବିଭିନ୍ନ କାର୍ଯ୍ୟକ୍ରମରେ ଅଭିନୟ କରନ୍ତି । ୧୯୮୭ କିମ୍ବା ୧୯୮୮ ମସିହାରେ, ସେ ଅଭିନୟ, ନୃତ୍ୟ ଏବଂ ଉପସ୍ଥାପିକା ପାଇଁ ନିର୍ମିତ ହୋଇଥିବା ଏକ ଦୂରଦର୍ଶନ ପ୍ରତିଯୋଗିତା କାର୍ଯ୍ୟକ୍ରମ ନୂତନ୍ କୁରିରେ ପ୍ରଥମେ ଭାଗନେଇଥିଲେ । ସେବେଠାରୁ ସେ ଶିଶୁ କଳାକାର ଭାବରେ ଦୂରଦର୍ଶନରେ କାମ କରିବା ଆରମ୍ଭ କରିଥିଲେ । ସେ ମେରିଲ୍ ପ୍ରଥମ ଆଲୋ ପୁରସ୍କାର ୨୦୦୬, ୨୦୦୭ ଓ ୨୦୧୨ ମସିହାରେ ତିନିଥର ଜିତିଛନ୍ତି । ସେ ଦୁଇଟି କଥାଚିତ୍ରରେ କାମ କରିବା ସହ ଥରେ ବଙ୍ଗଳାଦେଶର ଜାତୀୟ ଚଳଚ୍ଚିତ୍ର ପୁରସ୍କାର ଜିତିଛନ୍ତି । ପ୍ରାରମ୍ଭିକ ଜୀବନ ୧୯୮୭ କିମ୍ବା ୧୯୮୮ ମସିହାରେ ସେ ବଙ୍ଗଳାଦେଶୀ ଦୂରଦର୍ଶନରେ କାମ କରିବା ଆରମ୍ଭ କରିଥିଲେ । ସେ ପ୍ରଥମେ ନୂତନ୍ କୁରି ନାମକ ଏକ ରିଆଲିଟି ଶୋ 'ରେ ଅଂଶଗ୍ରହଣ କରିଥିଲେ, ଯେଉଁଥିରେ ସେ ଅଭିନୟ, ନୃତ୍ୟ ଏବଂ କାହାଣୀକାର ଭାବରେ କାମ କରିବା ଆରମ୍ଭ କରିଥିଲେ । ସେ ଉସ୍ତାଦ ହାସନ ଇକ୍ରମ ଉଲ୍ଲାଃଙ୍କଠାରୁ ସଙ୍ଗୀତ ଶିକ୍ଷା କରୁଥିଲେ । ମାତ୍ର ସାଢ଼େ ତିନି ବର୍ଷ ବୟସରୁ ସେ ନୃତ୍ୟ ଶିକ୍ଷା ଆରମ୍ଭ କରିଥିଲେ, ସେତେବେଳେ ତାଙ୍କ ମାଆ ତାହମିନ୍ ବେଗମ୍ ତାଙ୍କୁ ତପନ ଦାସ ଗୁପ୍ତାଙ୍କ ପାଖକୁ ନୃତ୍ୟ ଶିଖିବାକୁ ପଠାଉଥିଲେ । ପାଞ୍ଚ ଭାଇଭଉଣୀମାନଙ୍କ ମଧ୍ୟରେ ସେ ସବୁଠାରୁ ସାନ ଥିଲେ । ସେ ଲାଲମାଟିଆ ମହିଳା କଲେଜରୁ ସାମାଜିକ କାର୍ଯ୍ୟରେ ସ୍ନାତକୋତ୍ତର କରିଥିଲେ । ବୃତ୍ତିଗତ ଜୀବନ ଅଭିନୟ ତାରୀନ ୧୯୮୮ ମସିହାରେ ବଙ୍ଗଳାଦେଶୀ ଦୂରଦର୍ଶନ ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଧାରାବାହିକ ଥିଲା ଏଇ ଶୁଭ ଦିନ ରାତ୍ରି, ଯେଉଁଥିରେ ସେ ଏକ ମହତ୍ତ୍ୱପୂର୍ଣ୍ଣ ଭୂମିକାରେ ଅଭିନୟ କରିଥିଲେ ଏବଂ ପରେ ସେ ଶାହିଦୁଲ୍ଲାଃ କୈସରଙ୍କ ଏକ ଉପନ୍ୟାସ ଉପନ୍ୟାସ ଉପରେ ଆଧାରିତ ଧାରାବାହିକ ସଂଶପ୍ତକରେ କାର୍ଯ୍ୟ କରିଥିଲେ । ଏଟିଏନ୍ ବାଂଲାରେ ପ୍ରସାରିତ ଏକ ଧାରାବାହିକ କଥାଲବୁରିରେ ତୌକିର୍ ଅହମ୍ମଦଙ୍କ ସହ ସେ ଜଣେ ନାୟିକା ଭାବରେ ଦୂରଦର୍ଶନରେ କାମ କରିଥିଲେ । ଫୁଲ ବାଗନେର ସପ୍, କଥା ଚିଲୋ ଅନ୍ୟରୋକମ୍, ୟୁ-ଟର୍ଣ୍ଣ, ମାୟା, ହରାନୋ ଆକାଶ, ରାଜକନ୍ୟା, ସବୁଜ ବେଲ୍‌ବେଟ୍, ଏବଂ ଅଗ୍ନି ବୋଲକ ଭଳି ଧାରାବାହିରେ ସେ ଅଭିନୟ କରିଛନ୍ତି । ଏଥି ସହିତ ସେ ପ୍ରୀତି ଜତନ ଏବଂ କାଜଲେର ଦିନରାତ୍ରି ନାମକ ଦୁଇଟି ଟେଲିଫିଲ୍ମରେ କାମ କରିଛନ୍ତି । କାଜଲେର ଦିନରାତ୍ରି ପାଇଁ ସେ ବଙ୍ଗଳାଦେଶ ଜାତୀୟ ଚଳଚ୍ଚିତ୍ର ପୁରସ୍କାର ମଧ୍ୟ ପାଇଛନ୍ତି । ଜାହାଁ ପ୍ରିୟଙ୍କା ତ୍ରିବେଦୀ ଏବଂ ପ୍ରିୟଙ୍କା ବାନାର୍ଜୀଙ୍କ ପାଇଁ ଦୁଇଟି ଭାରତୀୟ-ବଙ୍ଗଳା ଚଳଚ୍ଚିତ୍ରରେ କଣ୍ଠଦାନ କରିଛନ୍ତି । ସେ ଏକ ବଙ୍ଗଳା ଚଳଚ୍ଚିତ୍ରରେ ଶବନୁରଙ୍କ ପାଇଁ ଡବିଂ କରିଥିଲେ । ଜାହାଁ ଏବଂ ତାଙ୍କର ଦୁଇ ଭଉଣୀ ଶମିମା ନାହରିନ୍ ଜାହାଁ ତୁହିନ୍ ଏବଂ ନାହିନ୍ କାଜୀ  'ତାନା'  ନାମକ ଏକ ପ୍ରଯୋଜନା ସଂସ୍ଥା ନିର୍ମାଣ କରିଥିଲେ, ଯେଉଁଥିରେ ତାରୀନ୍ ଜାହାଁଙ୍କର  'ତା'  ଏବଂ ନାହିନ୍ କାଜୀଙ୍କ  'ନା' କୁ ନେଇ ଗଠନ କରିଥିଲେ । କିନ୍ତୁ ତାରୀନ୍ ଜାହଁ ଏହି ପ୍ରଯୋଜନା ସସ୍ଥାକୁ ଛାଡ଼ି ତାଙ୍କ ନିଜର ଏକ ପ୍ରଯୋଜନା ସଂସ୍ଥା  'ଏ ନ୍ୟୁ ଟ୍ରି ଏଣ୍ଟରଟେନ୍ ‌ମେଣ୍ଟ ' ଗଠନ କରିଛନ୍ତି । କଣ୍ଠଶିଳ୍ପୀ ୨୦୧୧ ମସିହାରେ ଇଦ୍ ଉଲ୍ ଆଡାରେ ଆକାଶ ଦେବୋ କେକେ ନାମକ ତାଙ୍କର ପ୍ରଥମ ଏକକ ଆଲବମ୍ ମୁକ୍ତିଲାଭ କରିଥିଲା । ଏହି ଆଲବମ୍‌ରେ ୧୦ଟି ଗୀତ ଥିଲା ଯେଉଁଥିରୁ ଚାରିଟି ଦ୍ୱୈତ କଣ୍ଠରେ ଥିଲା । ଏହି ଚାରୋଟି ଗୀତର କଲିକତାର ରାଘବ ଚାଟାର୍ଜୀ ଓ ରପଙ୍କର ବାଗଚି ଏବଂ ବାଂଲାଦେଶର ଇବରାର୍ ଟିପୁ ଓ ତପନ ଚୌଧୁରୀ ଜାହାଁଙ୍କ ସହ କଣ୍ଠଦାନ କରିଥିଲେ । ସମସ୍ତ ଗୀତ ବିଭିନ୍ନ ଥିମ୍ ଉପରେ ଆଧାରିତ ଥିଲା । ମନ, ଯନ୍ତ୍ରଣା, ବର୍ଷା, ଆଶା, କଷ୍ଟ, ଆକାଶ, ଅନୁରୋଧ, ମାତା ଏବଂ ଅନ୍ୟାନ୍ୟ ବସ୍ତୁ ଉପରେ ଏହି ଗୀତଗୁଡ଼ିକ ନିର୍ମିତ ହୋଇଥିଲା । ସେ ତାଙ୍କ ପିତାଙ୍କୁ  "ଆମର୍ ପ୍ରଥମ୍ ଦେଖା ନାୟକ"  ନାମକ ଏକ ଗୀତ ଉତ୍ସର୍ଗ କରିଥିଲେ, ଯାହାର ରଚନା କରିଥିଲେ ଜୁଲଫିକର ରସେଲ ଲେଖିଥିଲେ ଏବଂ ଇବ୍ରାର ଟିପୁ ସ୍ୱର ଦେଇଥିଲେ । ତାଙ୍କର ଅନ୍ୟ ଏକ ଗୀତ  "ସୋପ୍ନୋ ଗୁଲୋ ଜନାକ ପୋକର ମତ"  ନାମକ ଏକ ନାଟକର ଟାଇଟଲ୍ ଗୀତ ମଧ୍ୟ ଗାଇଥିଲେ। ବ୍ୟକ୍ତିଗତ ଜୀବନ ସେ ଚଳଚ୍ଚିତ୍ର ନିର୍ମାତା ଅମଜାଦ୍ ହୁସେନ୍‌ଙ୍କ ପୁଅ ସୋହେଲ୍ ଅରମାନ୍‌ଙ୍କୁ ୨୦୦୧ ମସିହାରେ ବିବାହ କରିଥିଲେ ।
ମାଣିକ କାମିନୀ କଦମ  ୧୯୩୩   ୨୦୦୦  ଜଣେ ଭାରତୀୟ ଅଭିନେତ୍ରୀ, ଯିଏକି କାମିନୀ କଦମ ଭାବରେ ଜଣାଶୁଣା । ସେ ୧୯୫୦ ଓ ୧୯୬୦ ଦଶକରେ ମରାଠୀ, କନ୍ନଡ଼ ଏବଂ ହିନ୍ଦୀ କଥାଚିତ୍ର ଜଗତରେ ସକ୍ରିୟ ଥିଲେ । ଜୀବନୀ ୧୯୫୫ ମସିହାରେ ସେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ୟେରେ ମାଜିଆ ମାଗାଲିଆ । ତାଙ୍କ ଅଭିନୀତ ଏହି ମରାଠୀ କଥାଚିତ୍ରରେ ତାଙ୍କ ସ୍କ୍ରିନ୍ ନାମ ଥିଲା ସ୍ମିତା, ଯେଉଁ ମାନରେ ସେ କିଛି ମରାଠୀ କଥାଚିତ୍ରରେ କାମ କରିଥିଲେ । ୧୯୫୮ ମସିହାରେ ସେ ହିନ୍ଦୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ, କିନ୍ତୁ ଏହା ପୂର୍ବରୁ ସେ ତାଙ୍କ ସ୍ମିତାରୁ କାମିନୀକୁ ବଦଳେଇ ଥିଲେ । ଅଭିନେତା ରାଜେନ୍ଦ୍ର କୁମାରଙ୍କ ନାୟିକା ଭାବରେ ତାଲାକ  (୧୯୫୮) ଜରିଆରେ ସେ ହିନ୍ଦୀ କଥାଚିତ୍ରରେ ଅଭିନୟ ଆରମ୍ଭ କରିଥିଲେ  । ତାଙ୍କ ଶ୍ରେଷ୍ଠ ହିନ୍ଦୀ କଥାଚିତ୍ରଗୁଡ଼ିକ ହେଉଛି ସନ୍ତାନ  (୧୯୫୯), ସ୍କୁଲ୍ ମାଷ୍ଟର  (୧୯୫୯) ଏବଂ ସପ୍ନେ ସୁହାନେ  ୧୯୬୧  । ୨୦୦୦ ମସିହାର ଜୁନ ୨୯ ତାରିଖରେ ୬୬ ବର୍ଷ ବୟସରେ ତାଙ୍କର ମୃତ୍ୟୁ ହୋଇଥିଲା ।
କୁମାର ସାନୁ (୨୦ ଅକ୍ଟୋବର ୧୯୫୭)ଙ୍କ ପ୍ରକୃତ ନାମ ହେଉଛି କେଦାରନାଥ ଭଟ୍ଟାଚାର୍ଯ୍ୟ ଜଣେ ଭାରତୀୟ କଣ୍ଠଶିଳ୍ପୀ  । ସେ ବଲିଉଡରେ ବେଶ ପରିଚିତ ଓ ପ୍ରସିଦ୍ଧ । ୧୯୯୩ରେ ଏକ ଦିନରେ ୨୮ଟି ଗୀତ ରେକଡିଙ୍ଗ କରି ସେ ଗିନିଜ ବୁକରେ ସ୍ଥାନ ପାଇଥିଲେ । କ୍ରମାଗତ ୫ଥର ସେ ଫିଲ୍ମ ଫେୟାର ଆୱାର୍ଡ (ସବୁଠାରୁ ଭଲ ପୁରୁଷ ଗାୟକ) ପାଇ ରେକର୍ଡ କରିଥିଲେ  । ୨୦୦୯ରେ ପଦ୍ମଶ୍ରୀ ଉପାଧି ପାଇଥିଲେ । ବ୍ୟକ୍ତିଗତ ଜୀବନ କୁମାରଙ୍କ ବାପା ପଶୁପତି ଭଟ୍ଟାଚାର୍ଯ୍ୟ ଜଣେ ଗାୟକ ଓ ପ୍ରଯୋଜକ ଥିଲେ । ସେ ଓ କୁମାରଙ୍କ ବଡ଼ ଭଉଣୀଙ୍କ ସହ ସେ କଲିକତା (ଦମଦମ)ରେ ରହୁଥିଲେ  । ସେ କୁମାରଙ୍କୁ ଜଣେ ଗାୟକ ଓ ତବଲା ବାଦକ ହିସାବରେ ଶିକ୍ଷା ଦେଇଥିଲେ । ୧୯୭୯ କଲିକତା ବିଶ୍ୱବିଦ୍ୟାଳୟରୁ ବାଣିଜ୍ୟରେ ସ୍ନାତକ ହାସଲ ପରେ ସେ ବିଭିନ୍ନ ହୋଟେଲ ଓ ଷ୍ଟେଜରେ ଗୀତ ଗାଇବା ଆରମ୍ଭ କରିଥିଲେ । ପ୍ରସିଦ୍ଧ ବଲିଉଡ ଗାୟକ କିଶୋର କୁମାରଙ୍କ ଠୁ ଅନୁପ୍ରାଣିତ ହୋଇ ସେ ଗୀତ ଗାଇବା ଆରମ୍ଭ କରିଥିଲେ ବୋଲି ସାନୁ କୁହନ୍ତି । କ୍ୟାରିୟର ଏକ ବାଂଲାଦେଶୀ ଚଳଚ୍ଚିତ୍ର ତିନ କନ୍ୟାରୁ ସେ ତାଙ୍କ ଗାଇବା କ୍ୟାରିୟର ଆରମ୍ଭ କରିଥିଲେ । ୧୯୮୭ରେ ପ୍ରଯୋଜକ ଓ ଗାୟକ ଜଗଜୀତ ସିଂ ସାନୁଙ୍କୁ ପ୍ରଥମେ ବଲିଉଡ ଫିଲ୍ମ ଆନ୍ଧିୟାରେ ଗାଇବାର ସୁଯୋଗ ପ୍ରଦାନ କରିଥିଲେ । ପରେ ପରେ ସେ ନଉସଦ,ରାଜଦନ,କଲ୍ୟାଣୀ ଅନ୍ଦାଜି ଓ ଉଷା ଖାନ୍ନା ଭଳି ପ୍ରଯୋଜକମାନଙ୍କ ସହ କାମ କରିଥିଲେ । ୧୯୯୦ରେ ଆଶିକି,୧୯୯୧ରେ ଫିଲ୍ମ ସାଜନ , ୧୯୯୨ରେ ଫିଲ୍ମ ଦିବାନା , ୧୯୯୩ରେ ବାଜିଗର ଓ ୧୯୯୪ରେ ଏ ଲଭ ଷ୍ଟୋରି ପାଇଁ ସେ ଫିଲ୍ମ ଫେୟାର ଆୱାର୍ଡ ପାଇଥିଲେ ।
ଓପ୍ରେଲଭେକିନ  (ଇଂରାଜୀ ଭାଷାରେ ), ନ୍ୟୁମେଗା ଏହାର ଏକ ବିକ୍ରୟ ନାମ, ଏକ ଔଷଧ ଯାହାକେମୋଥେରାପି କାରଣରୁ ପ୍ଲାଟେଲେଟ୍ କମ ହେବା ରୋକିବା ପାଇଁ ବ୍ୟବହୃତ ହୁଏ  । ଚର୍ମ ତଳେ ଇଞ୍ଜେକସନ ଆକାରରେ ଏହା ଦିଆଯାଏ । ଔଷଧର ପ୍ରଭାବ ପ୍ରାୟ ୭ ଦିନ ପରେ ଆରମ୍ଭ ହୁଏ ଏବଂ ଶେଷ ମାତ୍ରା ପାଇବା ପରେ ପ୍ରାୟ ୭ ଦିନ ପର୍ଯ୍ୟନ୍ତ ରହିବ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଫୁଲା, ଦ୍ରୁତ ହୃତ୍‌ପିଣ୍ଡ ଗତି, ଅଣନିଶ୍ୱାସ ଏବଂ ଲାଲ ଆଖି ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍‌ସିସ, ହୃଦପାତ ଏବଂ ଆଟ୍ରିଆଲ୍ ଫିବ୍ରିଲେସନ୍ ଅନ୍ତର୍ଭୁକ୍ତ ହୋଇପାରେ । ଏହା ଇଣ୍ଟରଲିଉକିନ୍ ୧୧ର  ( -11) ଏକ ପୁନଃ ସଂଯୋଜିତ ଆକାର ଯାହା ମୁଖ୍ୟତ ପ୍ଲାଟେଲେଟ୍ ଉତ୍ପାଦନକୁ ଉତ୍ସାହିତ କରିଥାଏ  । ୧୯୯୭ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଓପ୍ରେଲଭେକିନ୍ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏହାର ୫ ମିଗ୍ରା ଭାଏଲ ପାଇଁ ମୂଲ୍ୟ ପ୍ରାୟ ୪୭୦ ଡଲାର ଥିଲା । କାନାଡ଼ାରେ ଏହା ଏକ ସ୍ୱତନ୍ତ୍ର ଆକ୍ସେସ୍ ପ୍ରୋଗ୍ରାମ୍ ମାଧ୍ୟମରେ ଉପଲବ୍ଧ ହୁଏ ।
ସେଲେକକ୍ସିବ ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ସେଲିବ୍ରେକ୍ସ, ହେଉଛି ଏକ କ‌କ୍ସ-୨ ଇନହିବିଟର ଏବଂ ନନ୍ ଷ୍ଟେରଏଡାଲ୍ ଆଣ୍ଟି-ଇନ୍‌ଫ୍ଲାମେଟୋରୀ ଔଷଧ   । ଏହା ଅଷ୍ଟିଓଆର୍ଥ୍ରାଇଟିସରେ ହେଉଥିବା ଯନ୍ତ୍ରଣା ଏବଂ ପ୍ରଦାହ, ବୟସ୍କମାନଙ୍କ ତୀବ୍ର ଯନ୍ତ୍ରଣା, ରିମାଟଏଡ୍ ଆର୍ଥ୍ରାଇଟିସ୍, ଆଙ୍କିଲୋଜିଙ୍ଗ୍ ସ୍ପଣ୍ଡିଲାଇଟିସ୍, ଯନ୍ତ୍ରଣାଦାୟକ ଋତୁସ୍ରାବ ଏବଂ ଜୁଭେନାଇଲ ରିଉମାଟଏଡ ଆର୍ଥ୍ରାଇଟିସ ଇତ୍ୟାଦିରେ ହେଉଥିବା ଯନ୍ତ୍ରଣା ନିମନ୍ତେ ବ୍ୟବହୃତ ହୁଏ । ପାରିବାରିକ ଆଡେନୋମାଟସ ପଲିପୋସିସ ରୋଗୀଙ୍କଠାରେ କୋଲୋରେକ୍ଟସଲ ଆଡେନୋମା ସଙ୍କଟର ହ୍ରାସ କରିବା ପାଇଁ ଏହା ମଧ୍ୟ ବ୍ୟବହୃତ ହୋଇପାରେ । ଏହା ପାଟିରେ ଦିଆଯାଏ । ଏକ ଘଣ୍ଟା ମଧ୍ୟରେ ଏହାର ଉପକାର ଦେଖାଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେଟ ଯନ୍ତ୍ରଣା, ବାନ୍ତି, ତରଳ ଝାଡ଼ା ଅନ୍ତର୍ଭୁକ୍ତ । ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ହୃଦଘାତ, ଷ୍ଟ୍ରୋକ, ଜଠରାନ୍ତ୍ର ଛିଦ୍ର, ପାକସ୍ଥଳୀର ରକ୍ତସ୍ରାବ, କିଡନୀ ବିଫଳତା ଏବଂ ଆନାଫାଇଲକ୍ସିସ୍ ହୋଇପାରେ। ହୃଦରୋଗ ସଙ୍କଟ ଥିବା ଲୋକଙ୍କୁ ଏହା ବ୍ୟବହାର କରିବାକୁ ସୁପାରିଶ କରାଯାଏ ନାହିଁ । ଅନ୍ୟାନ୍ୟ ଏନଏସଏଆଇଡି ରୋଗମାନଙ୍କ ଭଳି ଯେପରିକି ଆଇବୁପ୍ରୋଫେନ୍ ଏବଂ ନାପ୍ରକ୍ସେନ୍ ଏହାର ସଙ୍କଟ ସମାନ ରହେ । ଗର୍ଭାବସ୍ଥାର ପରବର୍ତ୍ତୀ ଭାଗରେ କିମ୍ବା ସ୍ତନ୍ୟପାନ ସମୟରେ ବ୍ୟବହାର କରିବୌ ସୁପାରିଶ କରାଯାଏ ନାହିଁ । ସେଲେକକ୍ସିବ ୧୯୯୩ ମସିହାରେ ପେଟେଣ୍ଟ ହୋଇଥିଲା ଏବଂ ୧୯୯୯ ମସିହାରେ ଏହା ଡାକ୍ତରୀ ବ୍ୟବହାରରେ ଆସିଥିଲା । ଏହା ଏକ ସାଧାରଣ ଔଷଧଦ ଭାବରେ ଉପଲବ୍ଧ । ଯୁକ୍ତରାଜ୍ୟରେ ଏକ ମାସ ଯୋଗାଣ ୨୦୧୯ସୁଦ୍ଧା 2 ପାଉଣ୍ଡରୁ କମ୍ ଖର୍ଚ୍ଚ ହୋଇଥାଏ । ଯୁକ୍ତରାଷ୍ଟ୍ରରେ, ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୧୨.୯୦ ଡଲାର । ୨୦୧୧ ରେ, ଏହା ଫାଇଜରର ସର୍ବୋତ୍ତମ ବିକ୍ରି ହେଉଥିବା ଔଷଧ ଥିଲା ଓ ୨.୫ ବିଲିୟନ ଡ଼ଲାରରେ ବିକ୍ରି ହୋଇଥିଲା । ୨୦୧୭ ମସିହାରେ ଏହା ଆମେରିକାରେ ୧୦୬ତମ ସାଧାରଣତ ପ୍ରେସକ୍ରିପସନ୍ ଔଷଧ ଥିଲା, ଯେଉଁଥିରେ ସାତ ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା ।
ସରଗ୍ରାମୋଷ୍ଟିମ  (ଇଂରାଜୀ ଭାଷାରେ ), ଲ୍ୟୁକାଇନ୍ ଏହାର ବିକ୍ରୟ ନାମ, ହେଉଛି ଏକ ଔଷଧ ଯାହା ନିମ୍ନ ସ୍ତରର ଶ୍ୱେତ ରକ୍ତ କଣିକା ଥିବା ଲୋକଙ୍କର କିମ୍ବା ଲ୍ୟୁକାଫେରେସିସ୍ ପୂର୍ବରୁ ଶ୍ୱେତ ରକ୍ତ କଣିକା ସ୍ତର ବୃଦ୍ଧି ପାଇଁ ବ୍ୟବହୃତ ହୁଏ  । ଏହା ଏକ ଶିରାରେ କିମ୍ବା ଚର୍ମ ତଳେ ଇଞ୍ଜେନକସ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଜ୍ୱର, ମୁଣ୍ଡବିନ୍ଧା, ଅଇ, ଏବଂ ମାଂସପେଶୀ ଯନ୍ତ୍ରଣା ହୋଇପାରେ । ଅନ୍ୟାନ୍ୟ ସମ୍ଭାବ୍ୟ ପାର୍ଶ୍ୱ ପ୍ରତିକ୍ରିୟାରେ କର୍କଟ, ଆନାଫାଇଲାକ୍‌ସିସ, ଅଣନିଶ୍ୱାସ ଏବଂ ଫୁଲା ହୋଇପାରେ । ଏହା ଏକ ରିକମ୍ବିନାଣ୍ଟ ଗ୍ରାନୁଲୋସାଇଟ୍ ମାକ୍ରୋଫେଜ୍ କଲୋନୀ-ଉତ୍ତେଜକ କାରକ  ଅଟେ । ୧୯୯୧ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ସରଗ୍ରାମୋଷ୍ଟିମ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୧୭୫୦ ମାଗ୍ରାର ମୂଲ୍ୟ ପ୍ରାୟ ୨୦୦୦ ଡଲାର ଥିଲା । ଏହା ସାକାରୋମାଇସେସ ସେରେଭିସିଆ ପ୍ରକାରର ନିର୍ଦ୍ଦିଷ୍ଟ କବକରୁ ପ୍ରସ୍ତୁତ କରାଯାଏ ।
ପିଲଖୁୱା ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଉତ୍ତର ପ୍ରଦେଶର ଘଜିଅବଦ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପିଲଖୁୱା ସହରର ମୋଟ ଜନସଂଖ୍ୟା ୬୭୧୯୧ ଅଟେ । ସେଥି ମଧ୍ୟରୁ ୫୩.୧୮% ଜଣ ପରୁଷ ହୋଇଥିବା ବେଳେ ୪୬.୮୨% ଜଣ ନାରୀ ଅଟନ୍ତି । ପିଲଖୁୱାର ସାକ୍ଷରତା ହାର ୬୨.୦୧% ଅଟେ । ଏହା ଜାତୀୟ ହାରଠାରୁ ୨.୮୩% ପ୍ରତିଶତ କମ ଅଟେ । ସେଥିରୁ ୩୭.୫୨% ପ୍ରତିଶତ ପୁରୁଷ ଓ ୨୪.୫୦% ନାରୀ ଅଟନ୍ତି । ୧୬.୯୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ପିଲଖୁୱାର ସରକାରୀ ଭାଷା ଅଟେ ।
ଦେବ୍ରାଜ ଲେଙ୍କା, ଜଣେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ଓଡ଼ିଆ ଗାଳ୍ପିକ ଓ ଔପନ୍ୟାସିକ । ସେ କଟକ ଜିଲ୍ଲା ବାଙ୍କୀ ଅନ୍ତର୍ଗତ କୁଶପଙ୍ଗୀ ଗ୍ରାମରେ ଜନ୍ମଗ୍ରହଣ କରିଥିଲେ । ସାଧାରଣ ଲୋକଙ୍କ ଭଷାରେ ଲେଖୁଥିବା ଦେବ୍ରାଜ ନିଜ ଲେଖା ସଂପର୍କରେ କୁହନ୍ତି  'ମୁଁ ପ୍ରଥମେ ନିଜ ପାଇଁ ଲେଖେ, ତା'  ପରେ ମୋ ପସନ୍ଦ ହେଲେ ପ୍ରକାଶନ ପାଇଁ ବାହାରକୁ ଛାଡ଼େ ' । ପ୍ରଚଳିତ ଧାରାର ବିପରୀତ ଦିଗରେ ବାଟ ଚାଲୁଥିବା ଏହି ଲେଖକ ଏହା ମଧ୍ୟ ସ୍ୱୀକାର କରନ୍ତି  'ମୁଁ ଅମଡ଼ା ବାଟରେ ଚାଲେ'  ।
ଉର୍ଦ୍ଧ୍ୱ ମେସେଣ୍ଟେରିକ୍ ଧମନୀ  (ଇଂରାଜୀ ଭାଷାରେ / ) ସିଣ୍ଡ୍ରୋମ ହେଉଛି ଏକ ହଜମ ପ୍ରକ୍ରିୟା ଅସୁବିଧା ଯାହା କ୍ଷୁଦ୍ର ଅନ୍ତନଳୀର ପ୍ରଥମ ଅଂଶଟି   ଦୁଇଟି ଧମନୀ  (ଆଓର୍ଟା ଏବଂ ଉର୍ଦ୍ଧ୍ୱ ମେସେଣ୍ଟେରିକ ଧମନୀ) ମଧ୍ୟରେ ସଙ୍କୁଚିତ ହୋଇଗଲେ ସୃଷ୍ଟି ହୁଏ  ଏହାର ଲକ୍ଷଣରେ ପେଟ ଯନ୍ତ୍ରଣା, ଖାଇବା ସମୟରେ ଉଦର ପୂର୍ତ୍ତି ଲାଗିବା, ବାନ୍ତି, ଏବଂ ଓଜନ ହ୍ରାସ ହୋଇପାରେ । ରୋଗ ଜଟିଳ ହେଲେ ଆନ୍ତ୍ରିକ ଅବରୋଧ, ଇଲେକ୍ଟ୍ରୋଲାଇଟ ଅସ୍ୱାଭାବିକତା ଓ ନିମାଟୋସିସ ଇଣ୍ଟେସ୍ଟାଇନାଲିସ ହୋଇପାରେ । ଏହି ରୋଗର କାରଣ ମଧ୍ୟରେ ଉଲ୍ଲେଖନୀୟ ଓଜନ ହ୍ରାସ ଯୋଗୁ କିମ୍ବା ସ୍କୋଲିଓସିସ୍ ପାଇଁ ଅସ୍ତ୍ରୋପଚାର ପରବର୍ତ୍ତୀ ସମୟରେ ହୋଇପାରେ  ପରିବାରରେ ଏହି ରୋଗ ଚାଲୁ ରହିପାରେ । ଅନ୍ତର୍ନିହିତ କାର୍ଯ୍ୟ ପ୍ରଣାଳୀରେ ଉର୍ଦ୍ଧ୍ୱ ମେସେଣ୍ଟେରିକ ଧମନୀକୁ ଘେରି ରହିଥିବା ଚର୍ବି ତନ୍ତୁ ହାନୀ ହୋଇଥାଏ  ଅନ୍ୟ ସମ୍ଭାବ୍ୟ କାରଣଗୁଡିକ ଅନୁପସ୍ଥିତି, ରୋଗର ଲକ୍ଷଣ ଏବଂ ଡାକ୍ତରୀ ଇମେଜିଙ୍ଗ କରି ରୋଗ ନିର୍ଣ୍ଣୟ କରାଯାଏ । ନଟକ୍ରାକର ସିଣ୍ଡ୍ରୋମ ହେଉଛି ଏକ ଭିନ୍ନ ଅବସ୍ଥା ଯେଉଁଥିରେ ଧମନୀଦ୍ୱାରା ବାମ ବୃକ୍‌କ ଶିରା ସଙ୍କୁଚିତ ହୋଇଥାଏ  ଚିକିତ୍ସାରେ ଓଜନ ବୃଦ୍ଧି କରିବା, ଖାଇବା ପରେ ଛାତିରେ ଆଣ୍ଠୁ ଲଗେଇବା କିମ୍ବା ଅସ୍ତ୍ରୋପଚାର ଆବଶ୍ୟକ ହୋଇପାରେ  ଅଳ୍ପ ଏବଂ ବାରମ୍ବାର ଖାଇବା ସାହାଯ୍ୟକାରୀ ହୋଇପାରେ  ରୋଗ ଗୁରୁତର ହୋଇଥିଲେ ଟ୍ୟୁବ ଫିଡିଙ୍ଗ ବା ଶିରାଭ୍ୟନ୍ତର ପୁଷ୍ଟିକର ଖାଦ୍ୟ ଦେବା ଆବଶ୍ୟକ ହୋଇପାରେ  ଅଇ ଉପଶମ ପାଇଁ ମେଟୋକ୍ଲୋପ୍ରାମାଇଡ୍ ବ୍ୟବହାର କରାଯାଇପାରେ  ଅନ୍ୟ ସମସ୍ତ ଚିକିତ୍ସା ଅନୁପ‌ଯୁକ୍ତ ହେଲେ ଅସ୍ତ୍ରୋପଚାର କରାଯାଏ । ଏହି ରୋଗ ପ୍ରତି ୧୦୦୦ ଲୋକଙ୍କ ମଧ୍ୟରୁ ପ୍ରାୟ 2ଜଣକୁ ପ୍ରଭାବିତ କରୁଥିବା ଆକଳନ କରାଯାଇଛି। କାର୍ଲ ଭନ ରୋକିଟାନସ୍କି ଏହି ରୋଗର ବର୍ଣ୍ଣନା ୧୮୬୧ ମସିହାରେ କରିଥିଲେ
ନଟବର ଶତପଥୀ ଜଣେ ଓଡ଼ିଆ ଭାଷାବିତ ଓ ଗବେଷକ । ସେ ରେଭେନ୍ସା ମହାବିଦ୍ୟାଳୟରେ ଓଡ଼ିଆ ବିଭାଗର ମୁଖ୍ୟଭାବରେ କାର୍ଯ୍ୟକରିଥିଲେ ।
ଦ୍ରୋଣାବଳୀ ହରିକା , ଜଣେ ଭାରତୀୟ ମହିଳା ଚେସ ଖେଳାଳି । ତାଙ୍କର ଜନ୍ମ ୧୨ ଜାନୁଆରୀ ୧୯୯୧ ମସିହାରେ ହେଇଥିଲା । ସେ ଗ୍ରାଣ୍ଡ ମାଷ୍ଟର ସ୍ତରରେ ୨୦୧୧ ମସିହାରେ ପହଞ୍ଚି ଥିଲେ । ୨୦୦୭-୮ ମସିହାରେ ତାଙ୍କୁ ଭାରତ ସରକାରଙ୍କ ତରଫରୁ ସମ୍ମାନଜନକ ଅର୍ଜୁନ ପୁରସ୍କାର ପ୍ରଦାନ କରାଯାଇଥିଲା । ଭ୍ଲାଡିମିର କ୍ରମଣିକ , ଯୁଡିଥ ପୋଲଗାର ଓ ବିଶ୍ୱନାଥନ ଆନନ୍ଦଙ୍କୁ ତାଙ୍କର ଆଦର୍ଶ ଭାବେ ଗ୍ରହଣ କରୁଥିବା ଦ୍ରୋଣାବଳୀ ୨୦୧୬ ମସିହାରେ ତାଙ୍କର ଶୀର୍ଷ ଫର୍ମରେ ରହିଥିଲେ । ସେ ଚୀନ ଦେଶରେ ହେଇଥିବା ଫିଡେ ଚେସ ବିଶ୍ୱ ଚମ୍ପିୟାନଶୀପ ଜିତିବା ସହ ବିଶ୍ୱ ରେଙ୍କିଙ୍ଗରେ ୧୧ ତମ ସ୍ଥାନରୁ ୫ ମ ସ୍ଥାନରେ ପହଞ୍ଚିଥିଲେ । ସେ ରୁଷିଆଠାରେ ସମାପ୍ତ ହେଇଥିବା ବର୍ଷର ମହିଳା ଗ୍ରାଣ୍ଡ ପୃକ୍ ସିରିଜରେ ବିଶ୍ୱର ୫ ମ ରେଙ୍କରେ ରହିଲେ । ସେ ଏହି କ୍ରମରେ ବିଶ୍ୱର ମହିଳା ବିଭାଗର ୧ ନମ୍ବର ଖେଳାଳି ହଉ ୟିଫାନଙ୍କୁ ପରାସ୍ତ କରିଥିଲେ ଓ ବିଶ୍ୱର ୨ ନମ୍ବର ଖେଳାଳି ୱେସ୍ଲେଙ୍କ ସହ ଖେଳ ଅମୀମାଂଶିତ ରଖିପାରିଥିଲେ । କୃତି ସମୂହ ଦ୍ରୋଣାବଳୀ ଫିଡେ ଗ୍ରାଣ୍ଡ ପୃକ୍ସରେ ପଞ୍ଚମ ସ୍ଥାନ ପାଇବା ସହ , ଚେଙ୍ଗଦୁଠାରେ ଏହାର ପ୍ରତିଯୋଗୀତାରେ ସ୍ୱର୍ଣ୍ଣ ପଦକ ପାଇଥିଲେ । ସେ ଭାରତୀୟ ଦଳ ପାଇଁ ଦଳଗତ ଏସିଯା ଚେସ ପ୍ରତିଯୋଗୀତାରେ ଅଂଶ ଗ୍ରହଣ କରି ସେଠାରେ ରେପୀଡ ଚେସ ବିଭାଗରେ ସ୍ୱର୍ଣ୍ଣ, ବୋର୍ଡରେ ରୌପ୍ୟ ଓ ଦଳଗତ ପ୍ରତିଯୋଗୀତାରେ ବ୍ରୋଞ୍ଜ ପାଇଥିଲେ । ଏହା ପୂର୍ବରୁ ୨୦୧୫ ମସିହାରେ ରୋମରେ ସ୍ୱର୍ଣ୍ଣ , ଇଉଏଇରେ ବ୍ରୋଞ୍ଜ , ତଥା ବିଶ୍ୱ ଦଳଗତ ଖେଳରେ ରୌପ୍ୟ ପାଇଥିଲେ । ୨୦୦୦ ମସିହାରୁ ୨୦୧୫ ମସିହା ଯାଏ ସେ ବହୁ ପରିମାଣର ଆନ୍ତରଯାତିକ ପ୍ରତିଯୋଗୀତାରେ ବହୁ ପଦକ ପାଇଥିଲେ ।
ଉଦ୍‌ବୋଧନ ରାମକୃଷ୍ଣ ମଠ ଓ ରାମକୃଷ୍ଣ ମିଶନର ମାସିକ ବଙ୍ଗଳା ମୁଖପତ୍ର । ଏହ ପତ୍ରିକାଟି ସ୍ୱାମୀ ବିବେକାନନ୍ଦଙ୍କଦ୍ୱାରା ୧୮୯୯ ମସିହାରେ ପ୍ରତିଷ୍ଠିତ । ସ୍ୱାମୀ ତ୍ରିଗୁଣାତୀତାନନ୍ଦ ଏହାର ପ୍ରଥମ ସମ୍ପାଦକ ଥିଲେ । ବର୍ତ୍ତମାନ ଏହା କଲିକତାରୁ ପ୍ରକାଶିତ ହେଉଛି ଓ ଏହାର ସଦସ୍ୟ ସଂଖ୍ୟା ପ୍ରାୟ ୭୨,୦୦୦ ।
ଗଦାଧର ପୁଟୀଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ ସିନେମା ପୂଜା ପାଇଁ ଫୁଲଟିଏ ୨୦୦୭ ମସିହାରେ ମୁକ୍ତିଲାଭ କରିଥିଲା ।
ଇୱିଙ୍ଗସ ସାର୍କୋମା  ଇଂରାଜୀ ଭାଷାରେ  '   ଏକ ପ୍ରକାର କର୍କଟ ରୋଗ ଯାହା ଅସ୍ଥି ଓ ନରମ ତନ୍ତୁରୁ ତିଆରି ହୁଏ । ଅର୍ବୁଦ ଥିବା ସ୍ଥାନରେ ଫୁଲା ଓ ଯନ୍ତ୍ରଣା, ଜ୍ୱର ଓ ନିଦାନୀ ଅସ୍ଥିଭଗ୍ନ   ହୋଇପାରେ । ସାଧାରଣତଃ ଗୋଡ଼, ପେଲଭିସ ବା ଶ୍ରୋଣୀ ଓ ଛାତି କାନ୍ଥରେ ଏହି ରୋଗ ହୁଏ । ରୋଗ ନିର୍ଣ୍ଣୟ ହେବା ବେଳକୁ ୨୫% କେଶ୍‌ରେ ବିକ୍ଷେପଣ ବା ମେଟାସ୍ଟାସିସ   ହୋଇସାରିଥାଏ । ରୋଗ ଜଟିଳ ହେଲେ ପ୍ଲୁରାଲ ଇଫ୍ୟୁଜନ   ବା ପାରାପ୍ଲେଜିଆ   ହୋଇପାରେ । ଇୱିଙ୍ଗସ ସାର୍କୋମା ରୋଗର କାରଣ ଅଦ୍ୟାବଧି ଅଜ୍ଞାତ ଅଛି । ଅଧିକାଂଶ କେଶ୍ ନିରୁଦ୍ଦେଶ୍ୟ   ଭାବରେ ହୁଏ । ବେଳେ ବେଳେ ଏହା ଆଦିମ ନିଉରୋଏକ୍ଟୋଡର୍ମାଲ ଅର୍ବୁଦ ସ‌ହ ବାହାର ଯାହାକୁ ଇୱିଙ୍ଗ ଅର୍ବୁଦ ପରିବାର   ଶ୍ରେଣୀରେ ଗଣାହୁଏ । ଏହା ରେସିପ୍ରୋକାଲ ଟ୍ରାନ୍ସଲୋକେସନ   ନାମକ ଏକ ପ୍ରକାର ଜେନେଟିକ ପରିବର୍ତ୍ତନ ଯୋଗୁ ହୁଏ । ତନ୍ତୁ ବାୟୋପ୍ସି   କରି ଏହି ରୋଗ ନିର୍ଣ୍ଣୟ କରାଯାଏ । ଅପରେଶନ  , ରାଡିଏସନ ଥେରାପି  , କେମୋଥେରାପି   ଓ ସ୍ଟେମ ସେଲ ଥେରାପି   ସାହାଯ୍ୟରେ ଚିକିତ୍ସା କରାଯାଏ । ଟାରଗେଟେଡ ଥେରାପି   ଓ ଇମ୍ମୁନୋଥେରାପିର   ଅନୁଶୀଳନ ଚାଲିଛି । ୫ ବର୍ଷ ବଞ୍ଚିବା ହାର  (5 ) ପ୍ରାୟ ୭୦%  । ଏହି ବଞ୍ଚିବା ହାରକୁ ଅନେକ କାରକ ପ୍ରଭାବିତ କରନ୍ତି । ସନ ୧୯୨୦ରେ ଜେମ୍‌ସ ଇୱିଙ୍ଗ   ପ୍ରଥମରେ ଏହି ଅର୍ବୁଦକୁ କର୍କଟ ରୋଗ ଶ୍ରେଣୀର ଅନ୍ତର୍ଭୁକ୍ତ କରିଥିଲେ । ଯୁକ୍ତରାଷ୍ଟ୍ର ଆମେରିକାରେ ଏହି ରୋଗରେ ପ୍ରାୟ ୧ ନିୟୁତ ଲୋକ ଆକ୍ରାନ୍ତ ହୁଅନ୍ତି । କିଶୋର ଓ ନବ ଯୁବକମାନେ ଅଧିକ ଆକ୍ରାନ୍ତ ହୁଅନ୍ତି ଓ ଶିଶୁ କର୍କଟ   ରୋଗର ପ୍ରାୟ ୨% ଲୋକଙ୍କୁ ଏହି ରୋଗ ହୁଏ । ଗୋରା ଆମେରିକୀୟ ବା କ‌କେସିଆନ ଲୋକଙ୍କୁ ଏସିଆ ବା ଆଫ୍ରିକା ଆମେରିକୀୟ   ଅଧିବାସୀଙ୍କ ଅପେକ୍ଷା ଏ ରୋଗ ଅଧିକ ହୁଏ । ମହିଳାଙ୍କ ଅପେକ୍ଷା ପୁରୁଷମାନେ ଅଧିକ ଆକ୍ରାନ୍ତ ହୁଅନ୍ତି ।
ସାଦ୍ରି ଏକ ଭାରତୀୟ ପୌରପାଳିକା   ଅଟେ । ଏହା ରାଜସ୍ଥାନର ଚିତ୍ତଉର୍‌‌ଗଡ଼ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସାଦ୍ରି ୨୫.୧୮୬୨ ଉତ୍ତର ଅକ୍ଷାଂଶ ଓ ୭୩.୪୫୨୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୧୮୭ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସାଦ୍ରି ସହରର ମୋଟ ଜନସଂଖ୍ୟା ୧୫୦୦୧ ଅଟେ । ସେଥି ମଧ୍ୟରୁ ୫୧.୩୪% ଜଣ ପରୁଷ ହୋଇଥିବା ବେଳେ ୪୮.୬୬% ଜଣ ନାରୀ ଅଟନ୍ତି । ସାଦ୍ରିର ସାକ୍ଷରତା ହାର ୬୫.୮୪% ଅଟେ । ଏହା ଜାତୀୟ ହାରଠାରୁ -୧.୦୦% ପ୍ରତିଶତ କମ ଅଟେ । ସେଥିରୁ ୩୯.୪୩% ପ୍ରତିଶତ ପୁରୁଷ ଓ ୨୬.୪୧% ନାରୀ ଅଟନ୍ତି । ୧୩.୪୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ସାଦ୍ରିର ସରକାରୀ ଭାଷା ଅଟେ ।
ସୋନାମୁଖି ଏକ ଭାରତୀୟ ପୌରପାଳିକା   ଅଟେ । ଏହା ପଶ୍ଚିମବଙ୍ଗର ବଙ୍କୁର ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସୋନାମୁଖି ୨୩.୩୦୫୨ ଉତ୍ତର ଅକ୍ଷାଂଶ ଓ ୮୭.୪୧୩୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୮୭ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସୋନାମୁଖି ସହରର ମୋଟ ଜନସଂଖ୍ୟା ୨୭୩୪୮ ଅଟେ । ସେଥି ମଧ୍ୟରୁ ୫୧.୨୪% ଜଣ ପରୁଷ ହୋଇଥିବା ବେଳେ ୪୮.୭୬% ଜଣ ନାରୀ ଅଟନ୍ତି । ସୋନାମୁଖିର ସାକ୍ଷରତା ହାର ୭୧.୨୫% ଅଟେ । ଏହା ଜାତୀୟ ହାରଠାରୁ -୬.୪୧% ପ୍ରତିଶତ କମ ଅଟେ । ସେଥିରୁ ୩୯.୯୪% ପ୍ରତିଶତ ପୁରୁଷ ଓ ୩୧.୩୧% ନାରୀ ଅଟନ୍ତି । ୧୦.୨୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ବଙ୍ଗାଳୀ ସୋନାମୁଖିର ସରକାରୀ ଭାଷା ଅଟେ ।
ଦି କମ୍ୟୁନିଟି ଅଫ୍ ଆର୍କ ବା ଆର୍କ ସମ୍ପ୍ରଦାୟ ହେଉଛି ଦକ୍ଷିଣ ଫ୍ରାନ୍ସର ଏକ ଛୋଟ ଆଧ୍ୟାତ୍ମିକ ସମ୍ପ୍ରଦାୟ ଯାହା ୧୯୪୮ ମସିହାରେ ଲାନଜା ଡେଲ ଭାଷ୍ଟୋଙ୍କଦ୍ୱାରା ପ୍ରତିଷ୍ଠା ହୋଇଥିଲା । ଭାଷ୍ଟୋ ଜଣେ ଅହିଂସା କାର୍ଯ୍ୟକର୍ତ୍ତା ତଥା ମହାତ୍ମା ଗାନ୍ଧୀଙ୍କ ଶିଷ୍ୟ ଥିଲେ । ଏହି ସମ୍ପ୍ରଦାୟ ଗାନ୍ଧୀବାଦକୁ ବିଶ୍ୱ ସମୁଦାୟରେ ପ୍ରଚାର କରିବା କାମ କରୁଛି । ୧୯୭୦ ଦଶକରେ ଡେଲ ଭାଷ୍ଟୋଙ୍କ ନେତୃତ୍ୱରେ ଅନେକ କମ୍ୟୁନାର୍ଡ ଲାରଜାକ୍ ମାଳଭୂମିରେ ସାମରିକ ବେସ୍‌ର ସମ୍ପ୍ରସାରଣକୁ ପ୍ରତିରୋଧ କରି ନାଗରିକ ଅମାନ୍ୟ ଅଭିଯାନରେ ଏକ ପ୍ରମୁଖ ଭୂମିକା ଗ୍ରହଣ କରିଥିଲେ । ଏହି ଅଭିଯାନ ଶେଷରେ ବିଜୟୀ ହୋଇଥିଲା । ୧୯୭୦ ଦଶକରେ ଏହି ସମ୍ପ୍ରଦାୟ ଇଟାଲୀ, ସ୍ପେନ୍ ଏବଂ କ୍ୟୁବେକ୍ ସମେତ ଅନେକ ସ୍ଥାନକୁ ବ୍ୟାପିଥିଲା । ୧୯୯୦ ଦଶକରେ ବିବାଦ ଏବଂ ନୂତନ ସଦସ୍ୟଙ୍କ ଅଭାବ ହେତୁ କିଛି ସମ୍ପ୍ରଦାୟ ବନ୍ଦ ହୋଇଯାଇଥିଲା ।
ଜୋବାତ ରାଜ୍ୟ ପ୍ରାକ୍ତନ ବ୍ରିଟିଶ ଶାସନାଧୀନ ଭାରତର ଏକ ରାଜକୀୟ ରାଜ୍ୟ ଥିଲା । ବ୍ରିଟିଶମାନେ ଏହାକୁ ଏକ ଅଧୀନ ରାଜ୍ୟ କଳା ପରେ ଏହା ଭୋପାୱାର ଏଜେନ୍ସିଦ୍ୱାରା ପରିଚାଳିତ ହେଲା । ଏହହୀ ରାଜ୍ୟର ଆୟତନ 339 ବର୍ଗ କିଲୋମିଟର ଥିଲା ଓ 1901ରେ ଏହାର ଜନସଂଖ୍ୟା 9,443 ଥିଲା । ଇତିହାସ ଏହି ରାଜ୍ୟ 15 ଶ ଶତାବ୍ଦୀରେ ଆଲିରାଜପୁର ରାଜ୍ୟର ବଂଶଜ ଙ୍କଦ୍ୱାରା ସ୍ଥାପିତ ହେଇଥିଲା । 1948 ମସିହାରେ ଏହି ରାଜ୍ୟ ଭାରତୀୟ ରାଜ୍ୟ ସଂଘରେ ସମ୍ମିଳିତ ହେଲା । ଏହା ପ୍ରଥମେ ମଧ୍ୟ ଭାରତ ପ୍ରଦେଶ ରେରହି 1956 ମସିହାରେ ମଧ୍ୟ ପ୍ରଦେଶର ଅଂଶ ହେଇ ରହିଲା । ଶାସକ  " ରାଣା "  ଉପାଧି ଗ୍ରହଣ କରିଥିବା ଶାସକମାନେ ହିନ୍ଦୁ ଥିଲେ ।
ସୁଶୀଳ କୁମାର ପୃଷ୍ଟି  (୧୬ ସେପ୍ଟେମ୍ବର ୧୯୪୫ - ୨୫ ଅପ୍ରେଲ ୧୯୯୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ପାଟଣାଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସୁଶୀଳ କୁମାର ପୃଷ୍ଟି ୧୯୪୫ ମସିହାର ସେପ୍ଟେମ୍ବର ୧୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବିଶ୍ୱନାଥ ପୃଷ୍ଟି ଓ ପତ୍ନୀଙ୍କ ନାମ ରଜନୀ ପୃଷ୍ଟି । ରାଜନୈତିକ ଜୀବନ ସୁଶୀଳ କୁମାର ପୃଷ୍ଟି ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ସୁଶୀଳ କୁମାର ପୃଷ୍ଟି ୧୯୯୯ ମସିହାର ଅପ୍ରେଲ ୨୫ ତାରିଖରେ ୫୩ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଭାବନା ତଲୱାର୍  ହିନ୍ଦୀ :        ଜଣେ ଭାରତୀୟ ମହିଳା ଜର୍ଣ୍ଣାଲିଷ୍ଟ , ଯିଏ ପରେ ଫିଲ୍ମ ନିର୍ଦ୍ଦେଶିକା ହେଇଥିଲେ । ତାଙ୍କର ପ୍ରଥମ ଫିଲ୍ମ  " ଧରମ "  ୨୦୦୭ ମସିହାରେ ନିର୍ମିତ ହେଇଥିଲା ଓ ଏହା ନର୍ଗିସ ଦତ୍ତ ପୁରସ୍କାର ପାଇଥିଲା । ଜାତୀୟ ସଂହତି ଉପରେ ଆଧାରିତ ଏହି ଫିଲ୍ମ ବହୁ ପ୍ରଶଂସିତ ହେଇଥିଲା । ଏହା ପରେ ସେ  " ହାପପୀ"  ନାମକ ଫିଲ୍ମ ନିର୍ମାଣ କରିଥିଲେ । କାର୍ଯ୍ୟ ଜୀବନୀ ସେ ତାଙ୍କର କାର୍ଯ୍ୟ ସାମ୍ବାଦିକ ଭାବରେ ଏସିଆନ ଏଜ ସଂବାଦପତ୍ରରେ ଆରଭ କରି ସେଥିରେ ସେ ଫିଲ୍ମ , ରଙ୍ଗମଞ୍ଚ , ଫେସନ , ଉପରେ ସମ୍ପାଦନା କରୁଥିଲେ । ପରେ ସେ ଏକ ବିଜ୍ଞାପନ ଫିଲ୍ମ ନିର୍ମାଣ କମ୍ପାନୀରେ ୮ ବର୍ଷ ଧରି କାର୍ଯ୍ୟ କରିଥିଲେ । ସେଠାରେ ସେ  " - "  ନାମକ ବିଜ୍ଞାପନ ଫିଲ୍ମ ନିର୍ମାଣ କରିଥିଲେ । ଏହି ଫିଲ୍ମ କ୍ୟାନ୍ସ ଉତ୍ସବ ପାଇଁ ମନୋନୀତ ହେଇଥିଲା । . ୨୦୦୭ ମସିହାରେ ସେ ତାଙ୍କର ପ୍ରଥମ ଫିଲ୍ମ  " ଧାରମ "  ପଙ୍କଜ କପୁର ଓ ସୁପ୍ରିୟା ପାଠକଙ୍କୁ ନେଇ ନିର୍ମାଣ କରିଥିଲେ । ଏହା କ୍ୟାନ୍ସ ଫିଲ୍ମ ଉତ୍ସବରେ ପ୍ରଦର୍ଶିତ ହେଇଥିଲା । ଏହି ଫିଲ୍ମକୁ ଭାରତୀୟ ଭାଷାର ଫିଲ୍ମ ଭାବରେ ଅଫିସିଆଲ ପ୍ରବେଶିକା ଦିଆ ନ ଯିବାରୁ ସେ ଏଥିପାଇଁ କୌର୍ଟରେ କେସ କରି ବିବାଦୀୟ ହେଇପଡିଥିଲେ ।
ରୋମାଞ୍ଚ ରଞ୍ଜନ ବିଶ୍ୱାଳ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେଡିର ପ୍ରାର୍ଥୀ ଭାବରେ ଦେବଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୮୯,୦୭୪ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପାର୍ଥୀ ସୁବାଷ ଚନ୍ଦ୍ର ପାଣିଗ୍ରାହୀଙ୍କୁ ୧୫,୭୯୨ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ରାଷ୍ଟ୍ରୀୟ ସ୍ୱୟଂସେବକ ସଂଘ  ସଂକ୍ଷେପରେ  "ଆରଏସଏସ"  ଏକ ଭାରତୀୟ ଦକ୍ଷିଣପନ୍ଥୀ, ହିନ୍ଦୁ ଜାତୀୟତାବାଦୀ, ଅର୍ଦ୍ଧସାମରିକ ସ୍ୱେଚ୍ଛାସେବୀ ସଂଗଠନ । ଆରଏସଏସ ହେଉଛି ସଂଘ ପରିବାରର ନାମକ ଏକ ବୃହତ ସଂସ୍ଥାସମୂହର ମୂଳ ସଂଗଠନ ଏବଂ ତାହା ଭାରତୀୟ ସମାଜର ସମସ୍ତ ଦିଗରେ ଉପସ୍ଥିତି ରହିଛି । ଆରଏସଏସ ୧୯୨୫ ସେପ୍ଟେମ୍ବର ୨୭ରେ ସ୍ଥାପିତ ହୋଇଥିଲା । ୨୦୧୪ ବେଳକୁ ଏହାର ସଦସ୍ୟତା ଥିଲା ୫୦-୬୦ ଲକ୍ଷ  ୫-୬ ନିୟୁତ  । ପ୍ରାରମ୍ଭିକ ପ୍ରେରଣା ଥିଲା ହିନ୍ଦୁ ଅନୁଶାସନ ମାଧ୍ୟମରେ ଚରିତ୍ର ତାଲିମ ପ୍ରଦାନ କରି ଓ ହିନ୍ଦୁ ସମ୍ପ୍ରଦାୟକୁ ଏକାଠି କରି ଏକ ହିନ୍ଦୁ ରାଷ୍ଟ୍ର ଗଠନ କରିବା । ଏହି ସଂଗଠନ ଭାରତୀୟ ସଂସ୍କୃତି ଏବଂ ନାଗରିକ ସମାଜର ମୂଲ୍ୟବୋଧକୁ ବଜାୟ ରଖିବାର ଆଦର୍ଶକୁ ପ୍ରୋତ୍ସାହିତ କରେ ଏବଂ ହିନ୍ଦୁ ସମ୍ପ୍ରଦାୟକୁ  "ଶକ୍ତ"  କରିବା ପାଇଁ ହିନ୍ଦୁତ୍ୱର ନୀତିକୁ ପ୍ରସାର କରେ । ଦ୍ୱିତୀୟ ବିଶ୍ୱଯୁଦ୍ଧ ସମୟରେ ଏହା ୟୁରୋପୀୟ ଦକ୍ଷିଣପନ୍ଥୀ ଗୋଷ୍ଠୀଠାରୁ ପ୍ରାରମ୍ଭିକ ପ୍ରେରଣା ଗ୍ରହଣ କରିଥିଲା । କାଳକ୍ରମେ ଆରଏସଏସ ଏକ ବିରାଟ ହିନ୍ଦୁ ଜାତୀୟତାବାଦୀ ସଂଗଠନରେ ପରିଣତ ହୋଇ ନିଜର ଆଦର୍ଶଗତ ବିଶ୍ୱାସ ବିସ୍ତାର କରିବା ପାଇଁ ଅନେକ ଅନୁବନ୍ଧିତ ସଂଗଠନ, ବିଦ୍ୟାଳୟ, ଦାତବ୍ୟ ଅନୁଷ୍ଠାନ ଏବଂ କ୍ଲବ ଆଦି ପ୍ରତିଷ୍ଠା କରିଥିଲା । ବ୍ରିଟିଶ ଶାସନ ସମୟରେ ଥରେ, ଓ ପରେ ସ୍ୱାଧୀନତା ପରବର୍ତ୍ତୀ ଭାରତ ସରକାରଦ୍ୱାରା ତିନିଥର, ପ୍ରଥମେ ଆଦର୍ଶଗତ ମତଭେଦକୁ ନେଇ ୧୯୪୬ରେ ଆରଏସଏସ ଛାଡ଼ିଥିବା ଦାବି କରିଥିବା ନାଥୁରାମ ଗଡ଼ସେ ୧୯୪୮ ମସିହାରେ ମହାତ୍ମା ଗାନ୍ଧୀଙ୍କୁ ହତ୍ୟା କରିବା ପରେ, ଜରୁରୀକାଳୀନ ପରିସ୍ଥିତି ସମୟରେ  (୧୯୭୫-୧୯୭୭); ଏବଂ ୧୯୯୨ରେ ବାବ୍ରି ମସଜିଦ ଭଙ୍ଗା ପରେ ତୃତୀୟ ଥର ପାଇଁ ଆରଏସଏସକୁ ଅଟକାଯାଇଥିଲା  ।
ସମ୍ବାଦ ବା ଖବର ବଛାଯାଇଥିବା ତଥ୍ୟ ବା ନଗଦ ଘଟଣାର ଆଦାନପ୍ରଦାନକୁ ବୁଝାଇଥାଏ ଯାହା ଛପା, ପ୍ରସାରଣ, ଇଣ୍ଟରନେଟ କିମ୍ବା ମୁହଁର ଶବ୍ଦ ଭାବରେ ତୃତୀୟ ପକ୍ଷ ବା ଏକାଧିକ ଲୋକଙ୍କ ପାଖରେ ପହଞ୍ଚିଥାଏ । ଶବ୍ଦର ନାମକରଣ ଇତିହାସ ଖବରକାଗଜ ଖବରର ଉପଯୋଗିତା ଖବରକାଗଜକୁ ସମ୍ବାଦ ପତ୍ର ମଧ୍ୟ କୁହାଯାଏ। ଏହାକୁ ଇଂରାଜୀରେ ନିଯୁଜ୍ ପେପର   କୁହାଯାଏ । ନିଜ ଜଗତ ତଥା ବିଭିନ୍ନ ସ୍ଥାନର‌ ବିଷୟରେ ଜାଣିବା ପାଇଁ ଆମେ ଆଗ୍ରହୀ ହେବାକୁ ଲାଗିଥାଉଁ , ଫଳରେ ଜନ୍ମ ନେଇଛି ଆଜିର ସମ୍ବାଦ ପତ୍ର। ମହାତ୍ମାଗାନ୍ଧୀ କହିଥିଲେ,  "ସତ୍ୟ ଘଟଣା ବର୍ଣ୍ଣନା ହିଁ ସମ୍ବାଦ"  । ଟର୍ଣ୍ଣର୍ କାଟ୍ ଲେଜ୍ଙ୍କ ମତରେ "ଯାହା ତୁମେ ଗତକାଲି ଜାଣି ନ ଥିଲ ଆଜି ହଠାତ୍ ଜାଣିଲ ତାହା ହେଉଛି ସମ୍ବାଦ" । ସମ୍ବାଦ ପତ୍ରର ଇତିହାସ ଅଧ୍ୟୟନ କଲେ ଆମେ ଜାଣିବାକୁ ପାଇବା ଯେ ସର୍ବ ପ୍ରଥମେ ଷୋଡ଼ଶ ଶତାବ୍ଦୀରେ ଇଟାଲୀର  "ଭେନିସ୍ "  ସହରରେ ଏହାର ପ୍ରଚଳନ ଦେଖାଯାଇଥିଲା। ଆଉ ମଧ୍ୟ ଅନ୍ୟ କେହି କେହି ମତ ଦିଅନ୍ତି ଯେ  "ଚୀନ"  ଏହାର ଜନ୍ମଦାତା। ପରବର୍ତ୍ତୀ କାଳରେ  "ୟୁରୋପ ଓ ଆମେରିକା " ମୁଦ୍ରଣ ଯନ୍ତ୍ରର ଉନ୍ନତି ଘଟିବା ଫଳରେ ଦୈନିକ ଖବରକାଗଜର ପ୍ରକାଶ ସମ୍ଭବ ହେଲା। ଇଂରାଜୀ ଶାସନ କାଳରେ ଭାରତରେ ପ୍ରଥମେ ୧୭୮୦ ମସିହାରେ  "ବେଙ୍ଗଲ ଗେଜେଟ"  ନାମକ ଖବରକାଗଜର ପ୍ରକାଶିତ ହୋଇଥିଲା। ଓଡ଼ିଶାରେ ୧୮୬୬ ଖ୍ରୀଷ୍ଟାବ୍ଦରେ ସର୍ବ ପ୍ରଥମେ କର୍ମବୀର ଗୌରୀଶଙ୍କର ରାୟଙ୍କ ରଚିତ  "ଉତ୍କଳ ଦୀପିକା" ପ୍ରଥମ ସମ୍ବାଦ ପତ୍ର ପ୍ରକାଶ ପାଇଥିଲା। ପରବର୍ତ୍ତୀ ସମୟରେ ଓଡ଼ିଶାରେ ସମାଜ, ମାତୃଭୂମି, ଧରିତ୍ରୀ, ସମ୍ବାଦ, ପ୍ରଗତିବାଦୀ ଓ ପ୍ରଜାତନ୍ତ୍ର ପ୍ରଭୃତି ଖବରକାଗଜ ପାଠକ ମାନଙ୍କୁ ଖବର ପରିବେଷଣର ସେବା ଯୋଗାଇ ଦେଉଛି। ଏହାର ଉପଯୋଗିତା - ସ୍କୁଲ, କଲେଜ, ଦୋକାନ, ବସଷ୍ଟାଣ୍ଡ, ଅଫିସ୍ ୍୍୍୍୍୍୍୍୍୍୍୍୍୍୍୍୍୍୍୍୍୍୍୍୍୍୍୍୍୍୍୍୍୍୍୍୍୍୍୍୍୍୍୍୍୍୍୍୍ଆଦି ସ୍ଥାନରେ ଏହା ୍ର୍୍ର୍ର୍୍୍ର୍୍ର୍ର୍୍ର୍୍ର୍୍୍ର୍ର୍୍୍ର୍୍ର୍ର୍୍ର୍୍ର୍ର୍୍୍ର୍୍ର ନିଜର ଉପସ୍ଥିତି ଜାହିର କରିଥାଏ। ଏହା ସବୁ ବର୍ଗର ମନୁଷ୍ୟ ମାନଙ୍କ ପାଇଁ ସୁଖ ଦୁଃଖର ସାଥୀ ପାଲଟିଛି। ଖବରକାଗଜରୁ ପାଣିପାଗ, ବଜାର ଦର, ସରକାରଙ୍କ ଯୋଜନା, ଖେଳ, ସିନେମା, ସାହିତ୍ୟ, ଟ୍ରେନ ଓ ବସ୍ର ସମୟ, ରାଶିଫଳ, ସମ୍ଭାବ୍ୟ ପ୍ରାକୃତିକ ବିପର୍ଯ୍ୟୟ ଇତ୍ୟାଦି ବିଷୟରେ ଜାଣିହୁଏ। ବନ୍ୟା, ବାତ୍ୟା, ମରୁଡି, ଦୁର୍ଭିକ୍ଷ ଓ ଭୂମିକମ୍ପ ପରି ପ୍ରାକୃତିକ ବିପତ୍ତି ଓ ବିପନ୍ନରେ ଲୋକଙ୍କ ଅବସ୍ଥା ଖବରକାଗଜରୁ ଜାଣିବାକୁ ପାଇଥାଉ। ବ୍ୟବସାୟକୁ ଦ୍ରୁତତର ଓ ସମୃଦ୍ଧତର କରିବା ପାଇଁ ଖବରକାଗଜର ଭୂମିକା ଗୁରୁତ୍ୱପୂର୍ଣ୍ଣ। ଜନସାଧାରଣ ଶାସନର ଭଲମନ୍ଦ ସମ୍ପର୍କରେ ଖବରକାଗଜ ମାଧ୍ୟମରେ ନିଜ ନିଜର ସ୍ୱାଧୀନତା ମତ ପ୍ରକାଶ କରିଥାନ୍ତି। ଲେଖକ ଓ ପାଠକ ଉଭୟ ସମ୍ବାଦ ପତ୍ରଦ୍ୱାରା ଉପକୃତ ହୋଇଥାନ୍ତି। ଏତଦ୍ ବ୍ୟତୀତ କୃଷି ଓ ପାଣିପାଗ, ଶିଳ୍ପ ସ୍ୱାସ୍ଥ୍ୟ, ବ୍ୟକ୍ତି ନିରୁଧିଷଟତା, ବକୃତା , ଆନ୍ତର୍ଜାତିକ ସମସ୍ୟା ଓ ଅଦାଲତରାୟ ଆଦି ସମ୍ବାଦ ପତ୍ରର ଅଙ୍ଗ ମଣ୍ଡନ କରିଥାଏ। ଆଧୁନିକ ଯୁଗରେ ସମ୍ବାଦ ପତ୍ରର ଭୂମିକା ଗୁରୁତ୍ୱପୂର୍ଣ୍ଣ। ଏହା ଜୀବନକୁ ବିଶେଷ ଭାବରେ ପ୍ରଭାବିତ କରିପାରୁଥିବାରୁ ଏଥିରେ ପ୍ରକାଶିତ ଖବର ବା ସମ୍ବାଦ ସତ୍ୟମୂଳକ, ନିରପେକ୍ଷ ଓ କୁସାହିତ ହେବା ଦରକାର। ପ୍ରତ୍ୟେକ ସାକ୍ଷର ବ୍ୟକ୍ତି ଖବରକାଗଜ ପଢିବା ଉଚିତ୍। ଯେଉଁ ଦେଶରେ ଯେତେ ଅଧିକ ଖବରକାଗଜ ପ୍ରକାଶିତ ହୁଏ, ସେ ଦେଶ ସେତେ ବେଶୀ ସଭ୍ୟ, ଶିକ୍ଷିତ ଓ ଉନ୍ନତ । ଏଣୁ କୁହାଯାଏ,  "ସମ୍ବାଦ ପତ୍ର। ବା ଖବରକାଗଜ ହେଉଛି ସଭ୍ୟତାର ଦର୍ପଣ  "।
ନିସା ଆଦି ଗୋଦ୍ରେଜ  (ଜନ୍ମ: ୧୯୭୮) ଜଣେ ଭାରତୀୟ ବ୍ୟବସାୟୀ, ବର୍ତ୍ତମାନ ଗୋଦ୍ରେଜ ଉପଭୋକ୍ତା ଉତ୍ପାଦ  ର ଚେୟାରମ୍ୟାନ ତଥା ବୋର୍ଡ ସଦସ୍ୟ ଭାବରେ କାର୍ଯ୍ୟ କରୁଛନ୍ତି  । ପ୍ରାରମ୍ଭ ଜୀବନ ନିସା ଆଦି ଗୋଦ୍ରେଜ ଏବଂ ପରମେଶ୍ୱର ଗୋଦ୍ରେଜଙ୍କ ସାନ ଝିଅ ଅଟନ୍ତି । ତାଙ୍କ ଭାଇ ଓ ଭଉଣୀଙ୍କ ନାମ; ପିରୋଜଶା ଆଦି ଗୋଦ୍ରେଜ ଏବଂ ତନୟା ଅରବିନ୍ଦ ଦୁବାଶ । ତାଙ୍କ ପିତା ଆଦି ବୁର୍ଜୋରଜୀ ଗୋଦ୍ରେଜ; ଗୋଦ୍ରେଜ ଗ୍ରୁପର ଚେୟାରମ୍ୟାନ ଅଟନ୍ତି । ସେ କ୍ୟାଥେଡ୍ରାଲ ଏବଂ ଜନ କନନ ସ୍କୁଲରୁ ନିଜର ପାଠପଢା ସମାପ୍ତ କରିଥିଲେ । ପରେ ସେ ଦି ହାର୍ଟଟନ ସ୍କୁଲ, ପେନସିଲଭାନିଆ ୟୁନିଭରସିଟିରୁ ସ୍ନାତକ ଡିଗ୍ରୀ ହାସଲ କରିଥିଲେ ଏବଂ ହାର୍ଭାର୍ଡ ବ୍ୟବସାୟ ବିଦ୍ୟାଳୟରୁ ଏମବିଏ କରିଥିଲେ । ବୃତ୍ତି ନିସା ଗୋଦ୍ରେଜ ଇଣ୍ଡଷ୍ଟ୍ରିଜ ଏବଂ ଏହାର ସହଯୋଗୀ କମ୍ପାନୀଗୁଡିକ ପାଇଁ ନବସୃଜନ, ରଣନୀତି ଏବଂ ଏଚଆର ଭାବେ ବିଭିନ୍ନ ପ୍ରକଳ୍ପରେ କାର୍ଯ୍ୟ କରିଛନ୍ତି । ସେ ୨୦୦୮ ମସିହାରେ ଗୋଦ୍ରେଜ ଆଗ୍ରୋଭେଟ ବୋର୍ଡରେ ନିଯୁକ୍ତ ହୋଇଥିଲେ ଏବଂ ମେ ୨୦୧୭ ମସିହାରେ ଗୋଦ୍ରେଜ କଞ୍ଜ୍ୟୁମର ପ୍ରଡକ୍ଟ ଲିମିଟେଡ  (ଜିସିପିଏଲ୍)ର କାର୍ଯ୍ୟନିର୍ବାହୀ ଚେୟାରମ୍ୟାନ ହୋଇଥିଲେ  । ବ୍ୟକ୍ତିଗତ ଜୀବନ ନିସା ତାଙ୍କ ସ୍ୱାମୀ କଲପେଶ ମେହେଟ୍ଟା ଏବଂ ପୁଅ ଜୋରାନଙ୍କ ସହ ମୁମ୍ବାଇରେ ରୁହନ୍ତି ।
ଜନାର୍ଦନ ମାଝି  (ମୃତ୍ୟୁ: ୬ ସେପ୍ଟେମ୍ବର ୧୯୮୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୫୨ ଓ ୧୯୫୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଭବାନୀପାଟଣା ଓ ଧର୍ମଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ ଓ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଜନାର୍ଦନ ମାଝିଙ୍କ ବାପାଙ୍କ ନାମ ଝାଟି ମାଝି ଓ ପତ୍ନୀଙ୍କ ନାମ ଜମୁନା ଦେଇ ଓ ତୁଳସା ଦେଓ । ରାଜନୈତିକ ଜୀବନ ଜନାର୍ଦନ ମାଝି ଓଡ଼ିଶା ରାଜନୀତିରେ ଅଖିଳ ଭାରତୀୟ ଗଣତନ୍ତ୍ର ପରିଷଦର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ମୃତ୍ୟୁ ଜନାର୍ଦନ ମାଝି ୧୯୮୩ ମସିହାର ସେପ୍ଟେମ୍ବର ୬ ତାରିଖରେ ମୃତ୍ୟୁବରଣ କରିଥିଲେ ।
କଳାବୁଦା  ଓଡ଼ିଶାର କେନ୍ଦ୍ରାପଡ଼ା ଜିଲ୍ଲାର ଗରଦପୁର ପଞ୍ଚାୟତ ସମିତି ଅଧୀନରେ ଥିବା ଏକ ଗାଁ ଓ ଗ୍ରାମପଞ୍ଚାୟତ । ଭୌଗଳିକ ଅବସ୍ଥିତି ଓ ଜଳବାୟୁ ଏହି ଗ୍ରାମଟି କଟକ ସହରଠାରୁ ପ୍ରାୟ ୬୫କି.ମି. ଦୂରରେ ଏବଂ କେନ୍ଦ୍ରାପଡ଼ା ସହରଠାରୁ ପ୍ରାୟ ୧୨କି.ମି. ଦୂରରେ ଅବସ୍ଥିତ । ଗ୍ରାମର ଅବସ୍ଥିତି ଚିତ୍ରୋପ୍ତଳା ନଦୀ କୂଳରେ । କଳାବୁଦା ହେଉଛି ଏକ ଗାଁ ଏବଂ ଗ୍ରାମପଞ୍ଚାୟତ ଯେଉଁଥିରେ କଳାବୁଦା (କ), କଳାବୁଦା (ଖ), କଳାବୁଦା (ଗ), ଅନ୍ଧାଲୋ, ମଇଦିପୁର ଓ ଗୋବିନ୍ଦପୁର ଗ୍ରାମ ଅନ୍ତର୍ଗତ  । ଗ୍ରାମଟି ଉପକୂଳବର୍ତୀ ଅଞ୍ଚଳରେ ଥିବାରୁ ମଧ୍ୟମ ଧରଣର ଜଳବାୟୁ ଅନୁଭୁତ ହୁଏ । କିମ୍ବଦନ୍ତୀ ଗ୍ରାମରେ ପୂର୍ବ କାଳରେ ବହୁତ କାରିଗର ଓ କଳାରେ ନିପୁଣ ଲୋକ ରହୁଥିବାରୁ, ଗ୍ରାମର ନାମକରଣ ଏହିଭଳି ହୋଇଛି ବୋଲି ବିଶ୍ୱାସ କରାଯାଏ  କଳାବୁଦା ବା କଳାରେ ପରିପୂର୍ଣ୍ଣ ଥିବା ଏକ ଅଞ୍ଚଳ  । ମାହଳରେ ଥିବା ଜଗନ୍ନାଥ ମନ୍ଦିରର ସ୍ୱର୍ଗଦ୍ୱାର ରୂପେ ଏହି ଗାଁରେ ଥିବା ଶ୍ମଶାନକୁ ଧରିନିଆଯାଇଛି । ଦେବଦେବୀ ଓ ମନ୍ଦିର ଗାଁର ପୂର୍ବ ଦିଗରେ ଏକ ଶିବ ମନ୍ଦିର ଅଛି ଯାହା କି ଗ୍ରାମର ଏକ ମୁଖ୍ୟ ମନ୍ଦିର ଏବଂ ଆରାଧନା ସ୍ଥଳ । ଏହା ବ୍ୟତୀତ ଏଠାରେ ଜଗନ୍ନାଥ ମନ୍ଦିର, ଶନି ମନ୍ଦିର, ସୂର୍ଯ୍ୟ ମନ୍ଦିର ଅଛି । ଗ୍ରାମର ମଝିରେ ମା ମଙ୍ଗଳା ଗ୍ରାମଦେବତୀ ଭାବେ ପୂଜା ପାଉଛନ୍ତି । ଏହି ଗ୍ରାମରେ ଦୁଇଟି ଆଶ୍ରମ  (କହ୍ନେଇ ଗୋସାଇଁ ଏବଂ ଦଧିଚି ମୁନି) ଅଛି  । ପର୍ବ ପର୍ବାଣି ଏହି ଗ୍ରାମରେ ପ୍ରାୟତଃ ସବୁ ପର୍ବପର୍ବାଣି ପାଳନ କରାଯାଏ । ଦଶହରା, ବାରୁଣୀ ମେଳା ଓ ଶନିମେଳା ମୁଖ୍ୟ ପର୍ବ । ଏହି ପର୍ବ ଗୁଡିକରେ ଗାଁକୁ ବହୁ ଦୂରରୁ ଲୋକମାନେ ଆସନ୍ତି ଏବଂ ଗ୍ରାମର ଲୋକମାନଙ୍କ ସହ ମିଶି ପାଳନ କରନ୍ତି । ଏହାଛଡା ଗ୍ରାମରେ ରଥଯାତ୍ରା, ଜାଗର ଓଷା, କାର୍ତିକ ପୁର୍ଣିମା ଏବଂ ଅନ୍ୟାନ୍ୟ ସମସ୍ତ ପର୍ବ ପାଳନ କରାଯାଏ । ଜୀବନ ଜୀବିକା ଗ୍ରାମର ଅଧିକାଂଶ ଲୋକେ ସରକାରୀ ଚାକିରିଆ । ପୂର୍ବ ଅପେକ୍ଷା ଏବେ ଚାଷ ଉପରେ ନିର୍ଭର କରୁଥିବା ଲୋକମାନଙ୍କ ସଂଖ୍ୟା ହ୍ରାସ ପାଇବାରେ ଲାଗୁଛି । ଗ୍ରାମରେ ପ୍ରାୟ ସବୁ ବର୍ଗର ଲୋକେ ବସବାସ କରନ୍ତି । ଗ୍ରାମର ଅଧିକାଂଶ ପିଲାମାନେ ଏବେ ବାହାରେ ପ୍ରତିଷ୍ଠିତ ଶିକ୍ଷାନୁଷ୍ଠାନଗୁଡିକରେ ଅଧ୍ୟୟନ ରତ । ସୁବିଧା ସୁଯୋଗ ଏହି ଗ୍ରାମରେ ପ୍ରାଥମିକ, ମାଧ୍ୟମିକ ସହ ଉଚ୍ଚମାଧ୍ୟମିକ ଶିକ୍ଷା ପାଇଁ ବ୍ୟବସ୍ଥା ଅଛି । ଚିକିତ୍ସାଳୟ, ଡାକ ଓ ତାରର ମଧ୍ୟ ସୁବିଧା ଅଛି । ଗ୍ରାମର ଯୁବକ ସଂଘ ଅଛି । ଗ୍ରାମରେ ପକ୍କା ରାସ୍ତା ଅଛି । ପାଖରେ ଚିତ୍ରୋପ୍ତଳା ନଦୀ ଉପରେ ଥିବା ପୋଲଟି ଏ ଅଞ୍ଚଳର ଏକ ମୁଖ୍ୟ ଯୋଗା ଯୋଗ ମାଧ୍ୟମ ।
ଆନ୍ଧ୍ରପ୍ରଦେଶରେ ଜନ୍ମିତ ଆଲ୍ଲୁରୀ ସୀତାରାମ ରାଜୁ ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ । ବ୍ରିଟିଶ ସରକାରଦ୍ୱାରା ଲାଗୁ କରାଯାଇଥିବା  "୧୮୮୨ " ର ବିରୁଦ୍ଧରେ ରାଜୁଙ୍କ ନେତୃତ୍ୱରେ ରମ୍ପା ବିଦ୍ରୋହର ସୂତ୍ରପାତ ହୋଇଥିଲା । ସ୍ଥାନୀୟ ଅଞ୍ଚଳରେ ବିଦ୍ରୋହକୁ ସମର୍ଥନ କରୁଥିବା ଲୋକଙ୍କ ମଧ୍ୟରେ ସେ ମାନ୍ୟମ ଭୀରୁଡୁ  (ଜଙ୍ଗଲ ବୀର) ନାଆଁରେ ସେ ବେଶ ଜଣାଶୁଣା ଥିଲେ  । ପରିଚୟ ସିତାରାମ ରାଜୁଙ୍କ ଜନ୍ମ ସ୍ଥାନ ଓ ଜନ୍ମ ତାରିଖ ବିଷୟରେ ଭିନ୍ନ ଭିନ୍ନ ତଥ୍ୟ ଥିଲେ ବି ଅନେକଙ୍କ ମତରେ ୪ ଜୁଲାଇ ୧୮୯୭ ମସିହାରେ ବିଶାଖାପାଟଣା ଜିଲ୍ଲାର ଭିମୁନୀପାଟଣାଠାରେ ତାଙ୍କ ଜନ୍ମ ।ମାତ୍ର ବାର ବର୍ଷ ବୟସରେ ସେ ପିତାଙ୍କୁ ହରାଇ କକାଙ୍କ ପାଖରେ ପ୍ରଥମେ ନାରସାପୁର ଓ ପରେ କୋଭାଡା ଯାଇ ରହିଥିଲେ । ପିଲାଟି ଦିନରୁ ପାଠ ପଢ଼ାରେ ତାଙ୍କର ବିଶେଷ ରୁଚି ନ ଥିଲେ ବି ବେଦାନ୍ତ, ଯୋଗ ଆଦି ବିଷୟ ଶିଖିବାରେ ତାଙ୍କର ଆଗ୍ରହ ପ୍ରକାଶ ପାଇଥିଲା । 1918ରେ ଟୁନିରେ ରହଣି ବେଳେ ସେ ସମୟ ସମୟରେ ଜଙ୍ଗଲ ଭିତରେ ବୁଲି ଯାଆନ୍ତି । ଏହି ସମୟରେ ସେ ଜଙ୍ଗଲରେ ବସକରୁଥିବା ଜନଜାତିଙ୍କ ଦୁର୍ଦ୍ଦଶା ଦେଖି ପାରିଥିଲେ ।ଏହାପରେ ସେ ପାଠ ପଢ଼ା ଛାଡି ଜନଜାତିଙ୍କ ସେବାରେ ଲାଗିପଡିଲେ । ସଂଗ୍ରାମୀ ଜୀବନ ବ୍ରିଟିଶ ସରକାର  "1882 "  ଲାଗୁ କରି ଜଙ୍ଗଲରେ ପୋଡ଼ୁ ଚାଷ କରି ପେଟ ପୋଷୁଥିବା ଜନଜାତି ବର୍ଗର ଲୋକଙ୍କ ଜଙ୍ଗଲରେ ବିଚରଣ କରିବା ଉପରେ କଟକଣା ଲାଗୁ କରିଦେଲେ । ଏହି ଜନ ବିରୋଧୀ ଆଇନ ବିରୁଦ୍ଧରେ ରାଜୁ ପୂର୍ବ ଗୋଦାବରୀ ଏବଂ ବିଶାଖାପାଟଣା ଜିଲ୍ଲାର ସୀମାବର୍ତ୍ତୀ ଅଞ୍ଚଳରେ ବିଦ୍ରୋହର  (ରମ୍ପା ବିଦ୍ରୋହ)ନେତୃତ୍ୱ ନେଲେ  । ତତ୍କାଳୀନ ବଙ୍ଗଳାର ଅନେକ ସ୍ୱାଧୀନତା ସଂଗ୍ରାମୀଙ୍କ ଦେଶପ୍ରେମରେ ଉଦବୃଦ୍ଧ ହୋଇ ସେ ଚିନ୍ତାପଲ୍ଲୀ, ରାମ୍ପଗେଡା ଭରାମ, ଡମାନ୍ନା ପଲ୍ଲୀ, କ୍ରିଷ୍ଣା ଦେବୀ ପେଟା, ରାଜାଭମାଙ୍ଗୀ, ନରସିପାଟନାମ ତଥା ଆନ୍ନଭରାମ ଇତ୍ୟାଦି ଅଞ୍ଚଳରେ ଥାନା ଆକ୍ରମଣ କରିଥିଲେ । ରାଜୁ ଏବଂ ତାଙ୍କ ସହଯୋଗୀ ବ୍ରିଟିଶ ବାହିନୀର ବନ୍ଧୁକ, ଗୋଳବାରୁଦ ଛଡ଼ାଇ ନେବା ସହ ଅନେକ ପୋଲିସ ଅଫିସରଙ୍କୁ ହତ୍ୟା କରିଥିଲେ । ମୃତ୍ୟୁ ବ୍ରିଟିଶ ସରକାର ରାଜୁଙ୍କୁ ଧରିବା ପାଇଁ ବିଶାଖାପାଟଣା ଜିଲ୍ଲାର ତତ୍କାଳୀନ କଲେକ୍ଟର ରଦର ଫୋର୍ଡଙ୍କୁ ନିର୍ଦ୍ଦେଶ ଦେବା ପରେ ରାଜୁଙ୍କ ସହଯୋଗୀ ସୂର୍ଯ୍ୟ ନାରାୟଣ ରାଜୁ  (ଆଗିରାଜୁ ନାମରେ ଖ୍ୟାତ)ଗିରଫ ହେଲେ  । ଏହାପରେ ରାଜୁଙ୍କୁ ଧରିବାରେ ବ୍ରିଟିଶ ସରକାର ସଫଳ ହେଲେ । ରାଜୁଙ୍କ ଏକ ଗଛରେ ବାନ୍ଧି ଗୁଳି ବିଦ୍ଧ କରି ହତ୍ୟା କରାଯାଇଥିଲା । ରାଜୁଙ୍କୁ ଧରିବାରେ ସଫଳ ହୋଇଥିବା ପୋଲିସ ଅଫିସର ଜଣ ଜ୍ଞାନେଶ୍ୱର ରାଓଙ୍କୁ ଇଂରେଜ ସରକାର  "ରାଓ ବାହାଦୁର"  ଉପାଧିରେ ସମ୍ମାନିତ କରିଥିଲେ । ସଂସ୍କୃତିରେ ରାଜୁଙ୍କ ସ୍ମୃତି ୧୯୮୬ ମସିହାରେ ଭାରତୀୟ ଡାକ ବିଭାଗ ରାଜୁଙ୍କ ସମ୍ମାନାର୍ଥେ ଏକ ଡାକ ଟିକଟ ଜାରି କରିଛନ୍ତି । ରାଜୁଙ୍କ ଜୀବନିକୁ ନେଇ ତେଲୁଗୁ ଚଳଚ୍ଚିତ୍ର  "ଆଲ୍ଲୁରି ସୀତାରାମ ରାଜୁ "  ମୁକ୍ତିଲାଭ କରିଥିଲା ଯେଉଁଥିରେ ତେଲୁଗୁ ଅଭିନେତା କ୍ରିଷ୍ଣା, ରାଜୁଙ୍କ ଭୂମିକାରେ ଅଭିନୟ କରିଛନ୍ତି । ଆନ୍ଧ୍ର ପ୍ରଦେଶ ସରକାରଙ୍କଦ୍ୱାରା ରାଜୁଙ୍କ ଜନ୍ମଦିନ ୪ ଜୁଲାଇକୁ ସରକାରୀ ଉତ୍ସବ ଭାବେ ପାଳନ କରାଯାଉଛି । ଏଳୁରୁସ୍ଥିତ କ୍ରିକେଟ ଷ୍ଟାଡିୟମ ରାଜୁଙ୍କ ସମ୍ମାନାର୍ଥେ ନାମରେ ନାମିତ । ୯ ଅକ୍ଟୋବର ୨୦୧୭ରେ ସାଂସଦ ଥୋଟା ନରସିଂହମ ଓ ଭି ବିଜୟସାଇ ରେଡ୍ଡିଙ୍କ ଅନୁରୋଧ କ୍ରମେ ରାଜୁଙ୍କ ସ୍ୱାଧୀନତା ସଂଗ୍ରାମୀର ମାନ୍ୟତା ପ୍ରଦାନ କରି ଭାରତର ପାର୍ଲିଆମେଣ୍ଟ ପରିସରରେ ରାଜୁଙ୍କ ପ୍ରତିମୂର୍ତ୍ତି ସ୍ଥାପିତ ହୋଇଛି ।
ଲିସିନୋପ୍ରିଲ  (ଇଂରାଜୀ ଭାଷାରେ ) ଏକ ଏସିଇ ଇନହିବିଟର  ( -   ) ଶ୍ରେଣୀର ଔଷଧ ଯାହା ଉଚ୍ଚ ରକ୍ତଚାପ, ହୃଦ୍‌ପାତ ଓ ହୃଦ୍‌ଘାତ ପରବର୍ତ୍ତୀ ସମୟରେ ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ  । ଉଚ୍ଚ ରକ୍ତଚାପ ରୋଗ ନିମନ୍ତେ ଏହା ପ୍ରଥମ ଶ୍ରେଣୀର ଔଷଧ; ଯଦିଓ କଳା ଶ୍ରେଣୀର ଲୋକଙ୍କ   ପାଇଁ କ୍ୟାଲସିଅମ-ଚ୍ୟାନେଲ ବ୍ଲକର  ବା ଥିଆଜାଇଡ ଡାଇୟୁରେଟିକ   ଭଲ କାମ କରେ । ମଧୁମେହ ରୋଗ ଥିଲେ ବୃକ୍‌କ ସମସ୍ୟା   ପ୍ରତିଷେଧ ନିମନ୍ତେ ମଧ୍ୟ ଏହା ବ୍ୟବ‌ହାର କରାଯାଏ । ଲିସିନୋପ୍ରିଲ ପାଟିରେ ଦିଆଯାଏ । ସମ୍ପୁର୍ଣ୍ଣ ପ୍ରଭାବ ଆସିବାକୁ ପ୍ରାୟ ୪ ସପ୍ତାହ ଲାଗେ । ଲିସିନୋପ୍ରିଲର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ବିନ୍ଧା, ମୁଣ୍ଡ ଓଜନିଆ ଲାଗିବା, ଥକ୍କାଣ ଅନୁଭବ, କାଶ, ଅଇ ଓ ରାସ୍ ହୋଇପାରେ । ପ୍ରତିକ୍ରିୟା ସାଂଘାତିକ ହେଲେ ନିମ୍ନ ରକ୍ତଚାପ  , ଯକୃତ ସମସ୍ୟା ଓ ଆଞ୍ଜିଓଇଡିମା ହୋଇପାରେ । ଶିଶୁର ହାନୀ କରୁଥିବାରୁ, ଗର୍ଭାବସ୍ଥାରେ ଏହା ଦିଆଯାଏ ନାହିଁ । ରେନିନ-ଆଞ୍ଜିଓଟେନସିନ ସିସ୍ଟମକୁ  ( - - ) ଅବରୋଧ କରି ଲିସିନୋପ୍ରିଲ କାର୍ଯ୍ୟକ୍ଷମ ହୁଏ  । ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ଲିସିନୋପ୍ରିଲ ସନ ୧୯୮୭ରେ ସ୍ୱୀକୃତ ହୋଇଥିଲା । ଏହା ଜେନେରିକ   ଔଷଧ ନାମରେ ମିଳେ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସର ହୋଲସେଲ ମୂଲ୍ୟ ସନ ୨୦୧୮ରେ ୦.୭୦ ଡଲାର ଥିଲା । ଯୁକ୍ତ ରାଜ୍ୟରେ ସନ ୨୦୧୮ରେ ଏନଏଚଏସର   ଏକ ମାସର ଖର୍ଚ୍ଚ ବାବଦ ପ୍ରାୟ ୧୦ ପାଉଣ୍ଡ ଥିଲା । ସନ ୨୦୧୬ରେ ଯୁକ୍ତରାଷ୍ଟ୍ର ଆମେରିକାରେ ଏହାର ୧୧୦ ନିୟୁତ ପ୍ରେସକ୍ରିପସନ ହୋଇ ୨ୟ ସର୍ବାଧିକ ସ୍ଥାନ ଗ୍ରହଣ କରିଥିଲା ।
ତୋ ନା 'ରମାନେ ହଁ ୨୦୨୨ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅମୂଲ୍ୟ କୁମାର ଦାସ । ସୁଜାତା ଦାସ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଦୀପକ ଜେନା ଏହି କଥାଚିତ୍ରଟିର ସଂଳାପ ରଚନା କରିଥିଲେ । ନିର୍ଦ୍ଦେଶକ ସୁଧାଂଶୁ ମୋହନ ସାହୁ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କ ରିଥିଲେ ସମ୍ବିତ ଆଚାର୍ଯ୍ୟ, ରିୟା ଦେ ଓ କାବ୍ୟା କିରଣ । ମହାଶ୍ୱେତା ରାୟ, ପିଣ୍ଟୁ ନନ୍ଦ, ଅସୀତ ପତି, ସୋମା ଭୌମିକ, ପ୍ରଦ୍ୟୁମ୍ନ ଲେଙ୍କା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୨ ମସିହାର ଡିସେମ୍ବର ୨୫ ତାରିଖରେ ଷ୍ଟାର କିରଣରେ ମୁକ୍ତିଲାଭ କରିଥିଲା । ଅଭିନୟ ସମ୍ବିତ ଆଚାର୍ଯ୍ୟ ରିୟା ଦେ କାବ୍ୟା କିରଣ ମହାଶ୍ୱେତା ରାୟ ପିଣ୍ଟୁ ନନ୍ଦ ଅସୀତ ପତି ସୋମା ଭୌମିକ ପ୍ରଦ୍ୟୁମ୍ନ ଲେଙ୍କା କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର ।
ପ୍ରିୟଙ୍କା ସିଂହ ଜଣେ ଭାରତୀୟ ପ୍ରଚ୍ଛଦପଟ ଗାୟିକା ଏବଂ ଅଭିନେତ୍ରୀ ଯିଏକି ଭୋଜପୁରୀ ଏବଂ ହିନ୍ଦୀ କଥାଚିତ୍ର ଜଗତରେ ମୁଖ୍ୟତ କାମ କରନ୍ତି । ସେ ମହୁଆ ଚ୍ୟାନେଲରେ ପ୍ରସାରିତ ସଙ୍ଗୀତ ଭିତ୍ତିକ କାର୍ଯ୍ୟକ୍ରମ ସୁର୍ ସଂଗ୍ରାମର ପ୍ରଥମ ଭାଗରେ ଅଂଶଗ୍ରହଣ କରିଥିଲେ, ଯେଉଁଠି ସେ ଗୀତ ଗାଇବା ଆରମ୍ଭ କରିଥିଲେ । ସେ ଭୋଜପୁରୀ, ହିନ୍ଦୀ ଏବଂ ଅହମିୟା ଭାଷାରେ ଦୁଇ ହଜାରରୁ ଅଧିକ ଗୀତ ଗାଇଛନ୍ତି । ପ୍ରାରମ୍ଭିକ ଜୀବନ ପ୍ରିୟଙ୍କା ୧୯୯୦ ମସିହାର ମଇ ୯ ତାରିଖରେ ବିହାରର ଗୋପାଳଗଞ୍ଜଠାରେ ଜନ୍ମଗ୍ରହଣ କରିଥିଲେ । ୧୯ ବର୍ଷ ବୟସରେ ଦୂରଦର୍ଶନରେ ଗୀତ ଗାଇବା ଆରମ୍ଭ କରିଥିଲେ ଏବଂ ତା ' ପୂର୍ବରୁ ସେ କିଛି ପ୍ରତିଯୋଗିତାରେ ମଧ୍ୟ ଭାଗ ନେଇଥିଲେ । ପେଷା ସେ ପ୍ରିୟଙ୍କା ସିଂହ ଅଫିସିଆଲ୍ ନାମରେ ତାଙ୍କର ଏକ ୟୁଟ୍ୟୁବ୍ ଚ୍ୟାନେଲ୍ ଚଳାଉଛନ୍ତି, ଯେଉଁଥିରେ ସେ ତାଙ୍କ ଗୀତଗୁଡ଼ିକ ଅପଲୋଡ଼ କରନ୍ତି । ୨୦୧୬ ମସିହାରେ ସେ ଗାୟକ ତଥା ଅଭିନେତା ପୱନ ସିଂଙ୍କ ସହ  "ଚାଲାକାଟା ହୁମାରୋ ଜାୱାନିଆ ୟେ ରାଜା"  ଗାଇଥିଲେ । ସେ ହିନ୍ଦୀ କଥାଚିତ୍ର ଜଗତରେ କିଛି ଗୀତ ଗାଇବା ସହିତ ଅନେକ ସଙ୍ଗୀତ ନିର୍ଦ୍ଦେଶକ ଓ ଚଳଚ୍ଚିତ୍ର ନିର୍ମାତାମାନଙ୍କ ସହ କାମ କରିଛନ୍ତି । ସମ୍ମାନ ୨୦୧୯ ଓ ୨୦୨୦ ମସିହାରେ ସେ ଛତିଶଗଡ଼ର ମୈନପାଟ ମହୋତ୍ସବରେ ସଙ୍ଗୀତ ପରିବେଷଣ କରିଛନ୍ତି ।
ସୁବୋଧ ପଟ୍ଟନାୟକ  (ଜନ୍ମ: ୧ ଫେବୃଆରୀ ୧୯୬୪) ଜଣେ ଓଡ଼ିଆ ନାଟ୍ୟକାର ତଥା ଥିଏଟର ନିର୍ଦ୍ଦେଶକ  । ସେ ଭୁବନେଶ୍ୱର ଥିଏଟର ଗ୍ରୁପ୍ ନାଟ୍ୟ ଚେତନା ଏବଂ ନାଟ୍ୟ ଗ୍ରାମର ପ୍ରତିଷ୍ଠାତା ଅଟନ୍ତି । ସେ ସମସ୍ତ ଦେଶରେ ନାଟକ କରିଥିବା ନାଟ୍ୟକାର । ଜନ୍ମ, ପରିବାର ଓ ଶିକ୍ଷା ୧୯୬୪ ମସିହାର ଫେବୃଆରୀ ୧ ତାରିଖରେ ସେ ପୁରୀଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ପ୍ରମୋଦ ଚନ୍ଦ୍ର ପଟ୍ଟନାୟକ ଜଣେ ପ୍ରାଣୀ ଚିକିତ୍ସକ ଥିଲେ । ତାଙ୍କ ମାଆଙ୍କ ନାମ ଶଶୀ ପ୍ରଭା ପଟ୍ଟନାୟକ । ସେ ଉତ୍କଳ ସଙ୍ଗୀତ ମହାବିଦ୍ୟାଳୟରୁ ସ୍ନାତକ ହାସଲ କରିଥିଲେ । ପଥପ୍ରାନ୍ତ ନାଟକ ବିଷୟରେ ସେ ଅଧିକ ଶିଖିବାକୁ ୧୯୮୬ ମସିହାରେ ଦିଲ୍ଲୀ ଯାଇଥିଲା ଏବଂ ସେଠାରୁ ଫେରିବା ପରେ ୧୦ ନଭେମ୍ବର ୧୯୮୬ରେ ଥିଏଟର ଗ୍ରୁପ୍ ନାଟ୍ୟ ଚେତନାର ପ୍ରତିଷ୍ଠା କରିଥିଲେ । ତାଙ୍କର ଅଧିକାଂଶ ନାଟକ ସାମାଜିକ ସଚେତନତା ଉପରେ ଆଧାରିତ । ପେଷା ତାଙ୍କ ଥିଏଟର ଗ୍ରୁପ ନାଟ୍ୟ ଚେତନାରେ ୧୮ ଜଣ ପୁରୁଷ କଳାକାର ଏବଂ ୭ ଜଣ ନାରୀ କଳାକାରକୁ ନେଇ ଗଠିତ । ସେ ନାଟ୍ୟ ଗ୍ରାମ ନାମକ ଏକ ଥିଏଟର ଗ୍ରାମ ପ୍ରତିଷ୍ଠା କରିଛନ୍ତି । ତାଙ୍କ ନାଟକ ସିନ୍ଧି ୯ ଜୁନ ୨୦୧୬ରେ ନେପାଳର ଅଛମସ୍ଥିତ କଳିକାସ୍ଥାନଠାରେ ପ୍ରଦର୍ଶିତ ହୋଇଥିଲେ । ରାମାୟଣରୁ ଅନୁପ୍ରାଣିତ ନାଟକ ରାମଲୀଳା ଭୁବନେଶ୍ୱରସ୍ଥିତ ଭଞ୍ଜ କଳା ମଣ୍ଡପଠାରେ ତାଙ୍କ ଥିଏଟର ଗ୍ରୁପ‌ଦ୍ୱାରା ପ୍ରଦର୍ଶିତ କରାଯାଇଥିଲା । ଆନ୍ତର୍ଜାତୀୟ ସେ ବେଲଜିଅମ‌ଠାରେ ଅନୁଷ୍ଠିତ ଷ୍ଟ୍ରିଟ୍ ଥିଏଟର୍ ଫେଷ୍ଟିଭାଲରେ ଅଂଶଗ୍ରହଣ କରିଥିଲେ । ୧୯୯୫ ମସିହାରୁ ସେ ଫ୍ରାନ୍ସର ପ୍ୟାରିସରେ ଆୟୋଜିତ ଅଷ୍ଟମ ବିଶ୍ୱ ଥିଏଟର କଂଗ୍ରେସରେ ଯୋଗ ଦେଇ ଆସୁଛନ୍ତି । ପ୍ରଶଂସା ଓ ସମ୍ମାନ ପଶ୍ଚିମବଙ୍ଗର ଗୋବର୍ଦଙ୍ଗା ରୂପାନ୍ତର ନାମକ ଥିଏଟର ଗ୍ରୁପ‌ଦ୍ୱାରା ତାଙ୍କୁ ଋଷିକେଶ ଚାଟୋପାଧ୍ୟା ସ୍ମୃତି ସାମନ୍ନ ପ୍ରଦାନ କରାଯାଇଥିଲା ।
ସନ୍ଧ୍ୟା ତାରା, ୧୯୭୭ ମସିହାର ଏକ ଓଡ଼ିଆ କଥାଚିତ୍ର । ଜଣାଶୁଣା ନାଟ୍ୟକାର ଚିନ୍ତାମଣି ଜେନା ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ଗୋପାଳ ଘୋଷ । ସଙ୍ଗୀତକାର ବାସୁଦେବ ରଥ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟି ମୁକ୍ତିଲାଭ କରିପାରିନଥିଲା । ବାବି, ସୁଜାତା ଆନନ୍ଦ, ନିହାରିକା, ଅଜିତ ଦାସ, ହେମନ୍ତ ଦାସ, ଜୟା ବି. ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସାମୁଏଲ ସାହୁ  (ବାବି) ସୁଜାତା ଆନନ୍ଦ ନିହାରିକା ସାହୁ ଅଜିତ ଦାସ ହେମନ୍ତ ଦାସ ଜୟା ବି ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବାସୁଦେବ ରଥ  । ଗୀତିକାର ଶିବବ୍ରତ ଦାସ ଏହି କଥାଚିତ୍ରଟିର ଗୀତ ରଚନା କରିଥିଲେ । ଆଶା ଭୋସଲେ, ମହେନ୍ଦ୍ର କପୁର, ଅମିତ କୁମାର, ଅନୁରାଧା ପୌଡ଼ୱାଲ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ରିଲିଆନ୍ସ ଜିଓ ଇନ୍ଫୋ କମ ଲିମିଟେଡ଼ କିମ୍ବା ଜିଓ ଏକ  (ଏଲଟି ଇ ଦୂର ସଞ୍ଚାର) [[[ଭାରତ]]ର ମୋବାଇଲ ନେଟୱାର୍କ ଅପରେଟର୍ସ ଅଟେ  । ଏହା ନଭି ମୁମ୍ବାଇ , ମହାରାଷ୍ଟ୍ରର ଏକ ପୂର୍ଣ୍ଣ ସ୍ୱାମୀତ୍ୱ ରୂପୀ ସହାୟକ କମ୍ପାନୀ ଅଟେ ଯାହା ରେଡ଼ିଓ ନେଟୱର୍କ  (2 ଜି/3 ଜି) ଆଧାରିତ ସେବା ବିନା  4 ଜି   (ଏଲଟି ଇ ଦୂର ସଞ୍ଚାର) ସେବା ପ୍ରଦାନ କରିଥାଏ ଏବଂ ଦେଶରେ କେବଳ  (ଭୋଲଟି ଇ) -  "ଭଏସ ଓଭର ଏଲଟି ଇ"  ଅପରେଟର ଅଟେ, ଯେଉଁଥିରେ  (2 ଜି / 3 ଜି)ର ବିରାସତ ନେଟୱର୍କର ସମର୍ଥନ ରହିଥାଏ ତା 'ସହିତ 22 ଟେଲିକମ ସର୍କଲରେ ଆବଦ୍ଧ ହୋଇ । ସ୍ୱର୍ଗତ ଧିରୁଭାଈ ଅମ୍ବାନୀଙ୍କ 83ତମ ଜୟନ୍ତୀର ପୂର୍ବ ସନ୍ଧ୍ୟାରେ, 27 ଡିସେମ୍ବର 2015 ମସିହାରେ, ରିଲିଆନ୍ସ ଇଣ୍ଡଷ୍ଟ୍ରିର ସଂସ୍ଥାପକ ଜିଓର ଭାଗିଦାର ଏବଂ କର୍ମଚାରୀଙ୍କୁ ସେବାର ପ୍ରଥମ ବିଟା ଆରମ୍ଭ ହୋଇଥିଲା , ଏବଂ ପରେ ସେବା ଗୁଡିକୁ ବାଣିଜ୍ୟିକ ଆଧାରରେ 5 ସେପ୍ଟେମ୍ବର 2016 ମସିହାରେ ଲଞ୍ଚ କରାଗଲା ।
ମହିଳା ଇତିହାସ ମାସ ଐତିହାସିକ ଓ ସମକାଳୀନ ସାମାଜିକ ଘଟଣା ପ୍ରତି ମହିଳାମାନଙ୍କ ଅବଦାନ ନିମନ୍ତେ ପାଳିତ ହେଉଥିବା ଏକ ଘୋଷିତ ବାର୍ଷିକ ମାସ । ମାର୍ଚ୍ଚ ୮ତାରିଖରେ ଆନ୍ତର୍ଜାତିକ ମହିଳା ଦିବସ ସହ ତାଳ ମିଳାଇ ଏହା ଯୁକ୍ତରାଷ୍ଟ୍ର ଆମେରିକା ଓ ଯୁକ୍ତରାଜ୍ୟ ଓ ଅଷ୍ଟ୍ରେଲିଆରେ ମାର୍ଚ୍ଚ ମାସରେ ପାଳିତ ହୋଇଥାଏ ଏବଂ ଅକ୍ଟୋବରରେ କାନାଡ଼ାରେ ଅକ୍ଟୋବର ୧୮ ପର୍ସନ୍ସ ଡେରେ ପାଳିତ ହୋଇଥାଏ । ଇତିହାସ ଯୁକ୍ତରାଷ୍ଟ୍ର ଆମେରିକାରେ ଯୁକ୍ତରାଷ୍ଟ୍ର ଆମେରିକାରେ ମହିଳା ଇତିହାସ ମାସ ପାଳନ ପ୍ରଥମେ ୧୯୧୧ ମସିହାରଆନ୍ତର୍ଜାତିକ ମହିଳା ଦିବସ ପାଳନ ବେଳେ ଆରମ୍ଭ ହୋଇଥିଲା ।୧୯୭୮ ମସିହାରେ ସୋନୋମା, କାଲିଫର୍ଣ୍ଣିଆର ସ୍କୁଲ ଡିଷ୍ଟ୍ରିକ୍ଟ ମାର୍ଚ୍ଚ ୮ରେ ଆନ୍ତର୍ଜାତିକ ମହିଳା ଦିବସ ବେଳେ ମହିଳା ଇତିହାସ ସପ୍ତାହ ପାଳନରେ ଭାଗନେଇଥିଲେ । ଐତିହାସିକ ଗର୍ଡ଼ା ଲର୍ଣ୍ଣରଙ୍କ ସଭାପତିତ୍ୱରେ ୧୯୭୯ ଜୁଲାଇ ୧୩ରୁ ୨୯ ତାରିଖ ମଧ୍ୟରେ ମହିଳା ଇତିହାସ ସମ୍ବନ୍ଧରେ ଏକ ପନ୍ଦର ଦିନିଆସମ୍ମିଳନୀ ସରହ ଲରେନ୍ସ କଲେଜରେ ପାଳନ ହୋଇଥିଲା । ଏହା ସରହ ଲରେନ୍ସ କଲେଜ, ଉଇମେନ୍ସ ଆକ୍ସନ ଆଲାଏନ୍ସ ଓ ସ୍ମିଥୋସୋନିଆନ ଇନଷ୍ଟିଚ୍ୟୁସନଦ୍ୱାରା ସହ-ପରିଚାଳିତ । ଏଥିରେ ଭାଗନେଇଥିବା ଅଂଶଗ୍ରହଣକାରୀମାନେ ସୋନୋମା କାଉଣ୍ଟିର ମହିଳା ଇତିହାସ ମାସ କଥା ଜାଣିଲା ପରେ ନିଜ ସଙ୍ଗଠନ, ସମୂହ ଓ ସ୍କୁଲ ଜିଲ୍ଲାମାନଙ୍କରେ ଭାଗ ନେବା ବାବଦ୍ଦରେ ସିଦ୍ଧାନ୍ତ ନେଲେ। ସେମାନେ ଜାତୀୟ ମହିଳା ଇତିହାସ ସପ୍ତାହ ପାଳନରେ ଭାଗନେବା ପାଇଁ ମଧ୍ୟ ସମ୍ମତ ହୋଇଥିଲେ ।